*1. sz. melléklet*

**Zalaszentgrót Város Önkormányzata**

**gyermekjóléti és** **gyermekvédelmi feladatainak ellátásáról szóló 2020. évi átfogó értékelés**

*(a gyámhatóságokról, valamint a gyermekvédelmi és gyámügyi eljárásról szóló*

*149/1997. (IX. 10.) Korm. rendelet*

*10. melléklete alapján)*

Zalaszentgrót, 2021. május 27.

***Baracskai József***

polgármester

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 96. § (6) bekezdése előírja a települési önkormányzat számára a gyermekjóléti és gyermekvédelmi feladatainak ellátásáról szóló éves átfogó értékelés készítését. Az átfogó értékelés tartalmi követelményeit a gyámhatóságokról, valamint a gyermekvédelmi és gyámügyi eljárásról szóló 149/1997. (IX. 10.) Korm. rendelet 10. melléklete tartalmazza.

A Gyvt. 5. § g) pontja az értelmező rendelkezések körében definiálja a *gyermekjóléti és gyermekvédelmi szolgáltató tevékenységet*, eszerint az a gyermekjóléti alapellátás, illetve a gyermekvédelmi szakellátás keretében végzett tevékenység, függetlenül a feladatellátás e törvényben nevesített formájától és módjától; a szolgáltató tevékenység célja a gyermekjólétnek, azaz a gyermek testi, értelmi, érzelmi és erkölcsi fejlődésének, személyi, vagyoni és egyéb jogainak biztosítása.

**1. Zalaszentgrót demográfiai mutatói, különös tekintettel a 0-18 éves korosztály adataira**

**Zalaszentgrót állandó lakosságának alakulása 2010-2020. évben:**

|  |  |
| --- | --- |
| **Év** | **Fő** |
| 2010 | 7 413 |
| 2011 | 7 373 |
| 2012 | 6 816 |
| 2013 | 6 798 |
| 2014 | 6 734 |
| 2015 | 6 659 |
| 2016 | 6 641 |
| 2017 | 6 573 |
| 2018 | 6 498 |
| 2019 | 6 442 |
| 2020 | 6 391 |

A fenti adatsorból a korábbi években is tapasztalt mérsékelt ütemű, ugyanakkor folyamatos lakosságszám-csökkenés állapítható meg.

**A 0-18 éves korú lakosság kor szerinti megoszlása:**

| **Év** | 0-3-ig | 4-6-ig | 7-14-ig | 15-18-ig | **Összesen** |
| --- | --- | --- | --- | --- | --- |
| 2010. | 218 | 151 | 511 | 340 | 1 220 |
| 2011. | 208 | 143 | 499 | 324 | 1 174 |
| 2012. | 203 | 135 | 481 | 311 | 1 130 |
| 2013. | 207 | 148 | 466 | 296 | 1 117 |
| 2014. | 185 | 162 | 449 | 264 | 1 060 |
| 2015. | 192 | 163 | 427 | 260 | 1 042 |
| 2016. | 203 | 162 | 427 | 255 | 1 047 |
| 2017. | 214 | 147 | 416 | 257 | 1 034 |
| 2018. | 213 | 133 | 421 | 240 | 1 007 |
| 2019. | 214 | 135 | 421 | 236 | 1 006 |
| 2020. | 212 | 145 | 390 | 228 | 975 |

A területi statisztikai adatok rendszere szerint Zalaszentgróton 2020. január 1-jén 6.391 személy élt, ebből 975 fő esett a 0-18 éves életkorúak csoportjába. Az elmúlt évek során a gyermekek száma tovább csökkent, az időskorúak aránya viszont nőtt. Mindez komoly problémát vet fel a gyermekkorúakkal foglalkozó, valamint az időseket ellátó egészségügyi és szociális intézmények vonatkozásában. Ez a tendencia egyúttal negatívan hat a lakosság gazdasági aktivitására.

Ugyanakkor pozitívumként értékelhető, hogy a 0-3 éves korcsoportba tartozó gyermekek száma a 2014. évi létszámadathoz (185 gyermek) képest viszonylagos emelkedést mutat, a 2019. évre immáron 214 fős, 2020. évre pedig 212 fős gyermekszám jutott.

**Zalaszentgrót állandó lakosságának nemek szerinti megoszlása:**

|  |  |  |  |
| --- | --- | --- | --- |
| **Év** | **Összesen** | **Férfi** | **Nő** |
| 2010 | 7 413 | 3 546 | 3 867 |
| 2011 | 7 373 | 3 529 | 3 844 |
| 2012 | 6 816 | 3 266 | 3 550 |
| 2013 | 6 798 | 3 253 | 3 545 |
| 2014 | 6 734 | 3 228 | 3 506 |
| 2015 | 6 659 | 3 200 | 3 459 |
| 2016 | 6 641 | 3 197 | 3 444 |
| 2017 | 6 573 | 3 170 | 3 403 |
| 2018 | 6 498 | 3 146 | 3 352 |
| 2019 | 6 442 | 3 126 | 3 316 |
| 2020 | 6 391 | 3 119 | 3 272 |

A nemek tekintetében kitűnik az adatokból, hogy a nők száma továbbra is meghaladja a férfiak számát. Országos tendenciaként jelentkező probléma a népesség számának csökkenése, illetve a családok szerkezeti átalakulása. Egyre elterjedtebb modell az egyszülős, így egykeresős család, amely létfenntartási gondok kialakulásához vezethet, valamint a család személyiségformáló, nevelő funkciójának csökkenését vonja maga után.

**2. Az Önkormányzat által nyújtott pénzbeli, természetbeni ellátások biztosítása**

A Gyvt. a pénzbeli és természetbeni ellátások közül nevesíti a rendszeres gyermekvédelmi kedvezményt, a gyermekétkeztetést (intézményi gyermekétkeztetést, az ingyenes és kedvezményes intézményi gyermekétkeztetést, a szünidei gyermekétkeztetést), a települési önkormányzat képviselő-testülete által a rendeletében meghatározott módon és feltételek szerint a gyermek és fiatal felnőtt rászorultságára tekintettel megállapítható pénzbeli támogatást, a gyermektartásdíj megelőlegezését, valamint az otthonteremtési támogatást.

**Rendszeres gyermekvédelmi kedvezmény**

A Gyvt. által szabályozott rendszeres gyermekvédelmi kedvezmény egy pénzbeli ellátás (2019. évtől már nem természetbeni ellátás), amely havi rendszeres utalással nem jár. A kedvezményre való jogosultság megállapításának célja annak igazolása, hogy a gyermek szociális helyzete alapján jogosult a törvény által meghatározott ingyenes vagy kedvezményes intézményi gyermekétkeztetésnek és – ha megfelel a törvényben foglalt feltételeknek – a szünidei gyermekétkeztetésnek, valamint a Gyvt.-ben és más jogszabályban meghatározott egyéb kedvezményeknek az igénybevételére.

A rendszeres gyermekvédelmi kedvezmény gyámhatóság általi megállapítása a benyújtás napjától számított egy évre történik. Az a gyermek, valamint az a nagykorúvá vált gyermek, aki nappali oktatás munkarendje szerinti tanulmányokat folytat, 23. életévének betöltéséig, illetve aki felsőfokú oktatási intézmény nappali tagozatán tanul, 25. életévének betöltéséig jogosult rendszeres gyermekvédelmi kedvezményre, amennyiben a gyermeket gondozó családban az egy főre jutó havi jövedelem összege nem haladja meg – a jogszabályi feltételektől függően – az öregségi nyugdíjminimum 135 %-át vagy 145 %-át.

A rendszeres gyermekvédelmi kedvezményben részesülők száma folyamatosan változik. A 2020. augusztusi állapot szerint 62 családban 122 gyermek, a 2020. novemberi állapot szerint pedig 62 családban 109 gyermek részesült ezen ellátásban. A rendszeres gyermekvédelmi kedvezményként 2020. évben folyósított pénzbeli támogatás összege gyermekenként egyszeri 6.000,- Ft támogatást jelentett a hátrányos helyzetű gyermekek esetében, míg 6.500,- Ft támogatást a halmozottan hátrányos helyzetű gyermekek esetében. A 2020. évben kifizetett összeg 2.198.000,- Ft volt. A benyújtott kérelmek elutasítására egy esetben sem került sor.

A családokra, kérelmezőkre vonatkozó általánosítható adatok között kell megemlíteni, hogy a rendszeres gyermekvédelmi kedvezményben részesülők között egyre többen vannak olyan családok, akik a megemelkedett lakáshiteleiket nehezen vagy egyáltalán nem tudják fizetni. Jövedelmi körülményeiket tekintve a kérelmezők között nagy számban találhatóak GYED-ből, GYES-ből, települési támogatásból, öregségi és rokkantsági nyugellátásból, alkalmi munkából, valamint munkanélküli ellátásokból élő személyek.

A rendszeres gyermekvédelmi kedvezményre jogosultak augusztus és november hónapban 2019. évtől Erzsébet utalvány helyett immáron készpénzt kapnak, melynek összege egyszeri 6.000,- Ft támogatást jelent a hátrányos helyzetű gyermekek esetében, míg 6.500,- Ft támogatást a halmozottan hátrányos helyzetű gyermekek esetében, melynek kiosztása a Zalaszentgróti Közös Önkormányzati Hivatal házipénztárból történt. A kifizetés eddig minden problémától mentesen lebonyolódott.

***Rendszeres gyermekvédelmi kedvezményben részesülők***



|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | ***Erzsébet utalvány*** | | | | ***Készpénz*** | | | |
|  | ***2017*** | ***2017*** | ***2018*** | ***2018*** | ***2019*** | ***2019*** | ***2020*** | ***2020*** |
| **Zalaszentgrót** | ***Család*** | ***Gyermek (fő)*** | ***Család*** | ***Gyermek (fő)*** | ***Család*** | ***Gyermek (fő)*** | ***Család*** | ***Gyermek (fő)*** |
| Augusztus | 71 | 141 | 74 | 131 | 67 | 115 | 62 | 122 |
| November | 68 | 127 | 65 | 114 | 60 | 106 | 62 | 109 |

A Gyvt. 2016. január 1. napjával bevezette a szünidei gyermekétkeztetést, mint kötelező természetbeni ellátást. A szünidei gyermekétkeztetés szabályai alapján a szülő, törvényes képviselő kérelmére a települési önkormányzat ingyenesen biztosítja a déli meleg főétkezést a zalaszentgróti lakóhellyel, illetve tartózkodási hellyel rendelkező hátrányos helyzetű és a rendszeres gyermekvédelmi kedvezményben részesülő, halmozottan hátrányos helyzetű gyermekek részére. A Zalaszentgróti Közös Önkormányzati Hivatal önkormányzatai a szünidei gyermekétkeztetést a tavaszi, nyári, őszi és téli szünetben a tanév rendjéhez igazodóan szünetenként az adott tanítási szünet időtartamára eső valamennyi munkanapon biztosították. Ezzel kapcsolatos előkészítés, igényfelmérés és dokumentálás ügyintézői feladat. Az adott településen lakó, nyári gyermekétkeztetést igénybe vevők számát az alábbi táblázat mutatja be:

|  |  |  |  |  |
| --- | --- | --- | --- | --- |
|  | ***Tavaszi szünet***  ***2019.04.18-2019.04.23.***  ***2 nap*** | ***Nyári szünet***  ***2019.06.17-2019.08.14.***  ***43 nap*** | ***Őszi szünet***  ***2019.10.28-2019.10.31.***  ***4 nap*** | ***Téli szünet***  ***2019.12.23-2020.01.03.***  ***5 nap*** |
| **Zalaszentgrót** | 13 | 24 | 14 | 10 |
| **Tekenye** | 0 | 0 | 0 | 0 |
| **Zalavég** | 8 | 18 | 13 | 18 |

|  |  |  |  |  |
| --- | --- | --- | --- | --- |
|  | ***Tavaszi szünet***  ***2020.04.09-2020.04.14.***  ***2 nap*** | ***Nyári szünet***  ***2020.06.16-2020.08.19.***  ***52 nap*** | ***Őszi szünet***  ***2020.10.26-2020.10.30.***  ***5 nap*** | ***Téli szünet***  ***2020.12.21-2020.12.31.***  ***7 nap*** |
| **Zalaszentgrót** | 15 | 21 | 15 | 14 |
| **Tekenye** | 0 | 0 | 0 | 0 |
| **Zalavég** | 15 | 12 | 17 | 19 |

A nyári gyermekétkeztetés igénybevételét a 2019. és 2020. években Zalaszentgrót és Zalavég települések esetén az alábbi ábra mutatja be:



**Önkormányzati rendeletben szabályozott pénzbeli vagy természetbeni juttatásokra vonatkozó adatok**

# A Magyarország 2015. évi központi költségvetésének megalapozásáról szóló 2014. évi XCIX. törvény 80. §-a a szociális igazgatásról és szociális ellátásokról szóló 1993. évi III. törvény (a továbbiakban: Szoctv.) módosításával a települési támogatás 2015. március 1-jétől való bevezetéséről rendelkezik, mely az önkormányzati segély ellátási formáját váltotta fel.

Zalaszentgrót Város Önkormányzat Képviselő-testületének az egyes szociális ellátásokról és szolgáltatásokról szóló 4/2015. (II. 13.) önkormányzati rendelete (a továbbiakban: szociális rendelet) értelmében a települési támogatás pénzbeli vagy természetben nyújtott ellátásként adható. A szociális rendelet a települési támogatás odaítélését a Szociális Bizottság, illetőleg a polgármester átruházott hatáskörébe utalta.

2020. évben a Szociális Bizottság 3 alkalommal ülésezett segélyelbírálás ügyben, melynek során 89 fő részére 648.000,-Ft összegű települési támogatás került kiosztásra. Emellett 114 család részesült családonként 33.000,- Ft értékben 2-2 m³ tűzifa támogatásban természetbeni juttatásként.

A szociális rendelet alapján a polgármester hatáskörébe utalt feladatok közé tartozik az azonnali elbírálást igénylő rendkívüli élethelyzetekhez kapcsolódó eseti segélyekkel kapcsolatos döntéshozatal. 2020. évben polgármesteri hatáskörben 182 fő részesült rendkívüli települési támogatásban 1.469.564,-Ft összegben.

A támogatást legtöbb alkalommal a gyermek iskoláztatásához, ruházattal történő ellátásához, tisztálkodási szerek vásárlásához, az egészségügyi ellátással kapcsolatban felmerült költségekhez, valamint a gyermek megélhetésének biztosításához kérték a törvényes képviselők.

Zalaszentgrót Város Önkormányzatának Képviselő-testülete az 5/2016. (IV. 1.) számú rendeletében döntött a szociális rendelet módosításáról és elfogadta annak kiegészítését a *„Gyermekneveléshez kapcsolódó többletkiadások enyhítését szolgáló rendkívüli települési támogatások”* alcímmel. Ezen alcímen belül kerültek részletezésre a születési támogatás, a tankönyvtámogatás, valamint a tanulói utazási bérlettámogatás szabályai. A képviselő-testület az első ellátást a polgármester, az utóbbi kettőt pedig a Szociális Bizottság hatáskörébe utalta.

A születési támogatást – a képviselő-testület által átruházott hatáskörben – a polgármester egyszeri vissza nem térítendő rendkívüli települési támogatásként állapítja meg a gyermek születését követően a szülő vagy a gyermek törvényes képviseletét ellátó gondviselő, nevelőszülő részére. A születési támogatás gyermekenként 30.000,-Ft értékű természetben nyújtott ellátás. A támogatás folyósításának feltétele, hogy

* a szülő vagy a törvényes képviselő a gyermek születését megelőzően megszakítás nélkül legalább egy éve Zalaszentgróton bejelentett lakó-, illetve tartózkodási hellyel rendelkezik, és életvitelszerűen a településen tartózkodik,
* a szülő vagy törvényes képviselő a gyermeket saját háztartásában neveli,
* a kérelmező családjában az egy főre jutó havi nettó jövedelem nem haladja meg az öregségi nyugdíj mindenkori legkisebb összegének ötszörösét.

A támogatás a személyazonosító igazolvány, a lakcímet igazoló hatósági igazolvány, a gyermek születési anyakönyvi kivonatának és a kérelem benyújtását megelőző 1 hónapra vonatkozó jövedelemigazolások bemutatásával, a szociális rendelet függeléke szerinti formanyomtatványon igényelhető a gyermek születését követő 180 napon belül. 2020. évben 35 fő részesült születési támogatásban.

A 14/2020. (IX. 25.) számú módosító önkormányzati rendelet hatályon kívül helyezte a 2020/2021. tanévtől okafogyottá vált tankönyv támogatást, minthogy az általános iskola évfolyamain és a középiskola első évfolyamán kívül a térítésmentes tankönyvellátásnak a köznevelés nappali rendszerű iskolai oktatás 10–16. évfolyamaira történő kiterjesztéséről szóló 1092/2019. (III. 8.) Korm. határozat a 2020/2021. tanévtől kiterjesztette a térítésmentes tankönyvellátást a köznevelés nappali rendszerű iskolai oktatásában a 10–12. évfolyamos tanulókra, valamint egy ütemben bevezette a köznevelés nappali rendszerű iskolai oktatásában az első szakképesítés megszerzése során a 13–16. szakképzési évfolyamokra.

A tanulói utazási bérlettámogatást – a képviselő-testület által átruházott hatáskörben – a Szociális Bizottság állapíthatja meg a Zalaszentgrót város településrészi önkormányzatainak közigazgatási területein bejelentett lakó-, illetve tartózkodási hellyel rendelkező, életvitelszerűen ott tartózkodó tanulók szülei és törvényes képviselői részére az év szeptember 1. napjától június 30. napjáig tartó időszakára, a legfeljebb a 12. évfolyamon tanulmányokat folytató tanulók lakó-, illetve tartózkodási helye és a zalaszentgróti autóbusz-állomás közötti viszonylatra megvásárolt autóbuszbérletek árának megtérítése érdekében. A támogatási kérelem az adott tanév összes hónapjára előre, illetve a havonta megvásárolt tanulói bérletek vonatkozásában a következő tanév szeptember 15. napjáig terjeszthető elő a szociális rendelet függeléke szerinti formanyomtatványon. A benyújtás feltétele, hogy a kérelmező családjában az egy főre jutó havi nettó jövedelem nem haladja meg az öregségi nyugdíj mindenkori legkisebb összegének ötszörösét. A támogatás folyósításának előfeltétele a személyazonosító igazolvány, a lakcímet igazoló hatósági igazolvány, a gyermek nevével ellátott tanulói bérletek és a kérelem benyújtását megelőző 1 hónapra vonatkozó jövedelemigazolások, valamint az intézményi tanulói jogviszony fennállásának igazolása. Tanulói utazási bérlettámogatásra az elmúlt évben 13 kérelem érkezett be, melynek keretében mindösszesen 96.455,-Ft összegben került megtérítésre a kifizetett bérletek ára.

2019. augusztus 31. napjától bevezetésre került az iskolakezdési támogatás. Az iskolakezdési támogatást – a képviselő-testület által átruházott hatáskörben – a Szociális Bizottság állapíthatja meg a tanévkezdés megkönnyítése érdekében. Az iskolakezdési támogatás összege tanulónként maximum 20.000,-Ft. A támogatás folyósításának feltétele, hogy

* a szülő vagy a törvényes képviselő Zalaszentgróton bejelentett lakó-, illetve tartózkodási hellyel rendelkezik, és életvitelszerűen a településen tartózkodik,
* a szülő vagy törvényes képviselő a tanulót családjában neveli,
* a tanuló nappali rendszerű iskolai oktatás keretében tanulmányokat folytat, legfeljebb a 13. évfolyamon, és a 20. életévét még nem töltötte be,
* a kérelmező családjában az egy főre jutó havi nettó jövedelem nem haladja meg az öregségi nyugdíj mindenkori legkisebb összegének ötszörösét.

A támogatási kérelmet a tárgyév szeptember 30. napjáig, a szociális rendelet függeléke szerinti formanyomtatványon kell előterjeszteni. A támogatás folyósításának előfeltétele a személyazonosító igazolvány, a lakcímet igazoló hatósági igazolvány és a kérelem benyújtását megelőző 1 hónapra vonatkozó jövedelemigazolások, valamint az intézményi tanulói jogviszony fennállásának igazolása. 2020. évben 124 család 179 gyermeke részére gyermekenként 20.000,- Ft összegben, mindösszesen 3.580.000,- Ft összegben nyújtott iskolakezdési támogatást az önkormányzat.

A szociális rendelet 2020. szeptember 26. napjától lehetőséget nyújt bölcsőde-, illetve óvodakezdési támogatás igénybevételére. E rendelkezés alapján a – a képviselő-testület által átruházott hatáskörben – a Szociális Bizottság bölcsőde-, illetve óvodakezdési támogatásban részesítheti azon zalaszentgróti lakó-, illetve tartózkodási hellyel rendelkező, életvitelszerűen a településen tartózkodó szülőket és törvényes képviselőket, akik bölcsődés, illetve óvodás korú gyermeket nevelnek, és a kérelmező családjában az egy főre jutó havi nettó jövedelem nem haladja meg az öregségi nyugdíj mindenkori legkisebb összegének ötszörösét. A támogatás mértéke gyermekenként legfeljebb 15.000,- Ft. A támogatási kérelmet minden év szeptember 30. napjáig, a szociális rendelet függeléke szerinti formanyomtatványon kell előterjeszteni azzal, hogy a támogatási kérelem benyújtásának határideje 2020. évben november 15. napja. A képviselő-testület a támogatás folyósításának előfeltételeként határozta meg a személyazonosító igazolvány, a lakcímet igazoló hatósági igazolvány és a kérelem benyújtását megelőző 1 hónapra vonatkozó jövedelemigazolások, valamint a bölcsődei, illetve óvodai jogviszony fennállásának intézményi igazolását. Bölcsőde-, illetve óvodakezdési támogatás kifizetésére a 2020. évben 72 család 84 gyermeke esetében gyermekenként 15.000,- Ft összegben, mindösszesen 1.260.000,- Ft összegben került sor.

A jegyzői gyámhatósági feladataiban az előző évhez képest jelentős változás nem történt. A jegyző jellemzően más hatóságok, a járásbíróság megkereséseinek eleget téve környezettanulmányt készít a családoknál. A pénzbeli és természetbeni ellátások közül a rendszeres gyermekvédelmi kedvezményre és pénzbeli ellátásra (korábbi kiegészítő gyermekvédelmi kedvezmény), a hátrányos és a halmozottan hátrányos helyzet megállapítása maradt. 2020. december 31-én 102 fő részesült rendszeres gyermekvédelmi kedvezményben, ebből 52 személy kérte hátrányos vagy halmozottan hátrányos helyzetének megállapítását. A gyermek hátrányos helyzetének megállapításához a szülő/gyám esetében teljesülnie kell a továbbiakban felsoroltakból egy feltételnek: alacsony iskolai végzettség, alacsony foglalkoztatottság és elégtelen lakókörnyezet. Halmozottan hátrányos helyzetnél két feltételnek kell teljesülnie. Ezek alapján az 52 személy közül 33 hátrányos helyzetű, 19 pedig halmozottan hátrányos helyzetűnek minősült.

Zalaszentgrót Város Önkormányzat Képviselő-testületének a gyermekvédelem helyi rendszeréről szóló 4/1998. (V. 01.) számú önkormányzati rendelete határozza meg azon (immáron kizárólagosan) természetbeni ellátásokat – úgy mint a gyermek étkeztetéséért fizetendő személyi térítési díj egészének vagy egy részének átvállalása, tandíj, kollégiumi díj, albérleti díj, egészségügyi szolgáltatásért fizetendő térítési díj egészének vagy egy részének átvállalása –, amelyeket Zalaszentgrót Város Önkormányzata biztosít a rendelet hatálya alá tartozóknak. 2020. évben a Szociális Bizottság nem állapított meg térítési díjcsökkentést.

**A gyermekétkeztetés megoldásának módjai, a kedvezményben részesülőkre vonatkozó statisztikai adatok**

A gyermekek napközbeni ellátását biztosító intézményben az alapellátások keretébe tartozó szolgáltatások közül csak az étkezésért állapítható meg térítési díj. A gyermekétkeztetés intézményi térítési díjának alapja az élelmezés nyersanyagköltségének egy ellátottra jutó napi összege. Az intézményi gyermekétkeztetést az Önkormányzat 2015. június 1. napjától a VÁSÁRTÉR Kereskedelmi és Vendéglátó Bt.-vel (székhely: 8790 Zalaszentgrót, Templom tér 1.) való szerződéskötés révén biztosítja.

A 2020. év folyamán a Deák Ferenc Általános Iskola, Gimnázium és Alapfokú Művészeti Iskolában *132 fő* (85 alsó osztályos, 47 felső osztályos, 0 gimnazista) zalaszentgróti tanuló étkezett *teljes áron*, míg az intézményi térítési díj *50 %-os kedvezményében* *75 fő* (47 alsó osztályos, 28 felső osztályos, 0 gimnazista), az intézményi térítési díj *100 %-os kedvezményében* pedig *54 fő* (25 alsó osztályos, 29 felső osztályos és 0 gimnazista) zalaszentgróti tanuló részesült.

**Egyéb, a Gyvt.-ben nem szabályozott pénzbeli és természetbeni ellátások:**

ABursa Hungarica Felsőoktatási Önkormányzati Ösztöndíjpályázathoz önkormányzatunk már a kiírás első évében, 2001-ben csatlakozott. Ezen időponttól évről évre lehetőség nyílik a felsőoktatásban tanulók szociális támogatására. 2020. évben a veszélyhelyzetre való tekintettel a Szociális Bizottság feladat- és hatáskörében eljárva a polgármester 30 pályázó között 1.400.000,- Ft támogatás szétosztásáról döntött a felállított szempont rendszer figyelembevételét követően. A beérkezett 30 pályázat közül „A” típusú pályázat elutasítására nem került sor amiatt, hogy a családban az egy főre jutó jövedelem meghaladta a helyi rendeletben előírt értékhatárt. „B” típusú pályázat 2020. évben nem érkezett.

**3.** **Az önkormányzat által biztosított személyes gondoskodást nyújtó ellátások bemutatása**

A 2016. január 1-jétől hatályos törvényi változások értelmében a Zalaszentgróti Szociális és Gyermekjóléti Alapszolgáltatási Központ átalakult, és új néven, jelesül **Zalaszentgróti Szociális, Család- és Gyermekjóléti Központ** megnevezéssel működött tovább. A névváltoztatáson túl szervezeti átalakítás is történt, mivel a feladatok átcsoportosítását követően két önálló szakmai egységben *– Család- és Gyermekjóléti Szolgálat, valamint Család- és Gyermekjóléti Központ –* végzik a munkatársak a tevékenységeket. Az átalakítás értelmében országosan a Szolgálatok látják el az alapfeladatokat, a Központok a hatósági feladatokhoz kapcsolódó tevékenységeket és a speciális szolgáltatásokat biztosítják.

A **Zalaszentgrót és környező települések Intézményfenntartó Társulása** által fenntartott Zalaszentgróti Szociális, Család- és Gyermekjóléti Központ **25 település** részére a Család- és Gyermekjóléti Szolgálat, mint önálló szakmai egység által biztosítja az alapfeladatokat, vagyis a gyermekjóléti szolgáltatást és a családsegítést. A Család- és Gyermekjóléti Központ önálló szakmai és szervezeti egységén keresztül a Zalaszentgróti járás 20 településén végzi a speciális szolgáltatásokat és a hatósági feladatokhoz kapcsolódó tevékenységeket, ellátási szerződés keretében. Az érvényben lévő ellátási szerződést a Zalaszentgrót és környező települések Intézményfenntartó Társulásának Társulási Tanácsa a 13/2015. (XI. 19.) számú határozatával jóváhagyta, melyet Zalaszentgrót Város Önkormányzatának Képviselő-testülete a 161/2015. (XI. 26.) számú határozatával fogadott el.

Az **integrált intézmény** az Idősek Klubja keretében Zalaszentgrót város, Kallósd, Sénye és Tekenye községek részére a *szociális étkeztetést* és az *idősek nappali ellátását,*valamint Zalaszentgrót város, Döbröce, Felsőpáhok, Kallósd, Kisvásárhely, Ligetfalva, Sénye, Tekenye és Zalacsány községek részére biztosította a *házi segítségnyújtást* 2020. évben is.

**Kötelező feladat**: A Gyvt. 40. §-a és a 94. § (2a) bekezdése alapján család- és gyermekjóléti szolgálat, valamint a Gyvt. 40/A. §-a alapján a család- és gyermekjóléti központ működtetése, a Szoctv. 62. §-a alapján az étkeztetés, 63. §-a alapján a házi segítségnyújtás és 65/F. § (1) bekezdésének a.) pontja alapján a nappali ellátás szociális szolgáltatásának biztosítása. Az intézmény teljesítési kötelezettséggel végez család- és gyermekjóléti szolgáltatást, valamint szociális ellátást bentlakás nélkül, továbbá működteti a család- és gyermekjóléti központot a Zalaszentgrót és környező települések Intézményfenntartó Társulása Társulási Tanácsának Zalaszentgrót Város Önkormányzatával kötött ellátási szerződése alapján a Zalaszentgróti járás közigazgatási területén (Alapító okirat száma: 1-2/2018.).

Az intézmény hatályos, módosított Szervezeti és Működési Szabályzatát, valamint Szakmai Programját a Társulási Tanács a 22/2019. (XII. 11.) számú határozatával fogadta el.

**Az intézmény irányító szerve** a Zalaszentgrót és környező települések Intézményfenntartó Társulásának **Társulási Tanácsa.** Az intézmény jogállása: önálló jogi személy.Az intézmény gazdálkodása az előirányzatok feletti jogosultság szempontjából teljes jogkörrel rendelkező költségvetési szerv. Pénzügyi-gazdasági feladatait 2014. január 1-jétől 2019. december 31-ig a Zalaszentgróti Gazdasági Ellátó Szervezet látta el, amely költségvetési szerv 2020. január 1-jétől a Zalaszentgróti Közös Önkormányzati Hivatalba, mint jogutódba történő beolvadással megszűnt, így a feladat ellátását az utóbbi szerv vette át.

1. ***Család- és Gyermekjóléti Szolgálat***

***A Család és Gyermekjóléti Szolgálat biztosításának módja, működésének tapasztalatai***

A Szoctv., a Gyvt., valamint egyes kapcsolódó törvények módosításáról szóló 2014. évi CI. törvény 2015. január 1-től előírta, hogy családsegítés csak gyermekjóléti szolgáltatással egy szolgáltató keretében hozható létre. A gyermekjóléti szolgáltatás további megerősítésére érdekében 2016. január 1-től családsegítés csak a gyermekjóléti szolgáltatással integráltan működhet.

Az integráció következményeként jelentősen átalakult a szolgálat tevékenységi köre, a korábbi családsegítő szolgáltatás mellett a gyermekjóléti szolgáltatás feladatait is ellátják. Kiemelt feladatuk továbbá a veszélyeztetettséget és krízishelyzetet észlelő- és jelzőrendszer felállítása és működtetése.

A család- és gyermekjóléti szolgálat feladatait alapvetően két jogszabály határozza meg: egyrészt a gyermekjóléti szolgáltatás tekintetében a Gyvt., másrészt a családsegítés tekintetében a Szoctv. A család- és gyermekjóléti szolgálat ellátja a Gyvt. 39. § és a 40. § (2) bekezdés szerinti gyermekjóléti szolgáltatási feladatokat, valamint a családsegítés Szt. 64. § (4) bekezdése szerinti feladatait.

A **gyermekjóléti szolgáltatás** olyan, a gyermek érdekeit védő speciális személyes szociális szolgáltatás, amely a szociális munka módszereinek és eszközeinek felhasználásával szolgálja a gyermek testi és lelki egészségének, családban történő nevelkedésének elősegítését, a gyermek veszélyeztetettségének megelőzését, a kialakult veszélyeztetettség megszüntetését, illetve a családjából kiemelt gyermek visszahelyezését.

A gyermekjóléti szolgáltatás feladata a gyermek testi, lelki egészségének, családban történő nevelésének elősegítése érdekében

* a gyermeki jogokról és a gyermek fejlődését biztosító támogatásokról való tájékoztatás, a támogatásokhoz való hozzájutás segítése,
* a családtervezési, a pszichológiai, a nevelési, az egészségügyi, a mentálhigiénés és a káros szenvedélyek megelőzését célzó tanácsadás vagy az ezekhez való hozzájutás megszervezése,
* a válsághelyzetben lévő várandós anya támogatása, segítése, tanácsokkal való ellátása, valamint szociális szolgáltatásokhoz és gyermekjóléti alapellátásokhoz, különösen a családok átmeneti otthonban igénybe vehető ellátáshoz történő hozzájutásának szervezése,
* a szabadidős programok szervezése,
* a hivatalos ügyek intézésének segítése.

A gyermekjóléti szolgáltatás feladata a gyermek veszélyeztetettségének megelőzése érdekében

* a veszélyeztetettséget észlelő és jelző rendszer működtetése, a nem állami szervek, valamint magánszemélyek részvételének elősegítése a megelőző rendszerben,
* a veszélyeztetettséget előidéző okok feltárása és ezek megoldására javaslat készítése,
* a meghatározott személyekkel és intézményekkel való együttműködés megszervezése, tevékenységük összehangolása,
* tájékoztatás az egészségügyi intézményeknél működő inkubátorokból, illetve abba a gyermek örökbefogadáshoz való hozzájárulás szándékával történő elhelyezésének lehetőségéről.

A gyermekjóléti szolgáltatás feladata a kialakult veszélyeztetettség megszüntetése érdekében

* a gyermekkel és családjával végzett szociális munkával elősegíteni a gyermek problémáinak rendezését, a családban jelentkező működési zavarok ellensúlyozását,
* a családi konfliktusok megoldásának elősegítése, különösen a válás, a gyermekelhelyezés és a kapcsolattartás esetében,
* kezdeményezni
  + egyéb gyermekjóléti alapellátások önkéntes igénybevételét és azt szükség esetén személyes közreműködéssel is segíteni,
  + szociális alapszolgáltatások igénybevételét,
  + egészségügyi ellátások igénybevételét,
  + pedagógia szakszolgálatok igénybevételét.

A gyermekjóléti szolgálat – összehangolva a gyermekeket ellátó egészségügyi és nevelési-oktatási intézményekkel, illetve szolgálatokkal – szervezési, szolgáltatási és gondozási feladatokat végez. Tevékenysége körében a fentieken túl

* folyamatosan figyelemmel kíséri a településen élő gyermekek szociális helyzetét, veszélyeztetettségét,
* meghallgatja a gyermek panaszát, és annak orvoslása érdekében megteszi szükséges intézkedést,
* az ellátási területén közreműködik a kormányrendeletben meghatározott európai uniós forrásból megvalósuló program keretében természetben biztosítható eseti vagy rendszeres juttatás célzott és ellenőrzött elosztásában,
* szervezi a - legalább három helyettes szülőt foglalkoztató - helyettes szülői hálózatot, illetve működtetheti azt, vagy önálló helyettes szülőket foglalkoztathat,
* segíti a nevelési-oktatási intézmény gyermekvédelmi feladatának ellátását,
* felkérésre környezettanulmányt készít,
* kezdeményezi a települési önkormányzatnál új ellátások bevezetését,
* biztosítja a gyermekjogi képviselő munkavégzéséhez szükséges helyiségeket,
* részt vesz a külön jogszabályban meghatározott Kábítószerügyi Egyeztető Fórum munkájában,
* nyilvántartást vezet a helyettes szülői férőhelyekről.

A **családsegítés** a szociális vagy mentálhigiénés problémák, illetve egyéb krízishelyzet miatt segítségre szoruló személyek, családok számára az ilyen helyzethez vezető okok megelőzése, a krízishelyzet megszüntetése, valamint az életvezetési képesség megőrzése érdekében nyújtott szolgáltatás.

A családok segítése érdekében veszélyeztetett és krízishelyzetet észlelő jelzőrendszer működik. Ők jeleznek, ha segítségre szoruló családról, személyről szereznek tudomást. A jelzés alapján a családsegítést nyújtó szolgáltató, intézmény feltérképezi az ellátási területen élő szociális és mentálhigiénés problémákkal küzdő családok, személyek körét és személyesen felkeresve tájékoztatja őket a családsegítés céljáról, tartalmáról.

A családsegítés keretében biztosítanak

* szociális, életvezetési és mentálhigiénés tanácsadást,
* anyagi nehézségekkel küzdők számára a pénzbeli és természetbeni ellátásokhoz, továbbá szociális szolgáltatásokhoz való hozzájutás megszervezését,
* családgondozást, a működési zavarok, konfliktusok megoldásának elősegítését,
* közösségfejlesztő, egyéni és csoportos terápiás programok szervezését,
* tartós, fiatal munkanélküliek, adósságterhekkel és lakhatási problémákkal küzdők, szenvedélybetegek, krónikus betegek, fogyatékkal élők és egyéb szociálisan rászorult személyek részére tanácsadás nyújtását,
* családokon belüli kapcsolaterősítést szolgáló közösségépítő programok, családterápia, mediáció nyújtását,
* készenléti szolgálatot.

Családsegítés keretében, térítésmentesen szervezési, szolgáltatási és gondozási feladatokat lát el a család- és gyermekjóléti szolgálat a működési területén élők számára. A családban megjelenő problémákat egységben szemlélve nyújt segítséget. A szolgáltatás igénybevételének bemeneti korlátja nincs, életkorhoz, jövedelemhez, szakértői véleményhez nem kötött az igénybevétel. Önkéntesen igénybe vehető szolgáltatás.

**A Család- és Gyermekjóléti Szolgálat**

**személyi és tárgyi feltételeinek biztosítása a 2020. évben**

A Szolgálatnál dolgozók körében a 2020. évben is történt családsegítő váltás. Ellátási területükön ezért mindig újra és újra át kellett szervezni a feladatok elosztását a kollégáik között, mely jelentős többlet terhelést okozott valamennyiük számára. Az előző évben a szolgálat szakmai vezetője is távozott, az új szakmai vezető 2020. január 20-án kezdte meg a munkát. A Szolgálatnál jelenleg kettő szakképzett családsegítő van.

|  |  |  |  |
| --- | --- | --- | --- |
| ***Munkakör*** | ***Alkalmazás módja*** | ***Végzettség*** | ***Ellátási területe*** |
| **a Családsegítő Szolgálat** **szakmai irányítója** | 8 óra közalkalmazott | **agrármérnök**  **jogi tanulmányok folyamatban** | Az ellátási terület valamennyi települése |
| **családsegítő** | 8 óra közalkalmazott | **egészségügyi gondozás és prevenció**  **védőnő** | Türje, Batyk, Zalaszentlászló, |
| **családsegítő** | 8 óra közalkalmazott | **igazságügyi ügyintéző** | Sümegcsehi, Döbröce, Sénye, Szalapa, Mihályfa, Kisgörbő,Nagygörbő, Óhid, Kisvásárhely, Zalaszentgrót |
| **családsegítő** | 8 óra közalkalmazott | **gimnáziumi érettségi** | Zalabér, Zalavég, Zalaszentgrót |
| **családsegítő** | óra közalkalmazott | **szociális gyermek- és ifjúságvédelmi ügyintéző** | Pakod, Dötk, Kehidakustány, Kallósd |
| **családsegítő** | 8 óra  közalkalmazott | **egészségügyi gondozás és prevenció**  **védőnő** | Zalacsány, Felsőpáhok, Nemesbük, Zalaköveskút, Ligetfalva |
| **családsegítő** | 8 óra  közalkalmazott | **szociális munkás** | Türje, Tekenye |

A Szolgálat továbbra is nagy hangsúlyt fektet arra, hogy szakembereik minél többet tartózkodjanak a településeken. Minden településen biztosítunk lehetőséget fogadóórák keretében a személyes kapcsolatfelvételre, plakátjaikon mindenki számára közérthetően szerepelnek az elérhetőségeik. Családlátogatások alkalmával célirányosan keresik fel a családokat. Prevenciós programjaikkal kapcsolódnak a települések életéhez, az elvárt igényekhez.

**Az Intézmény tárgyi feltételeinek alakulása 2020. évben**

Az intézmény Zalaszentgrót város központjában, jól megközelíthető helyen (Zalaszentgrót, Batthyány utca 15. szám alatt) található, egy épületben a Család- és Gyermekjóléti Központtal és a Zalaszentgróti Közös Önkormányzati Hivatal Intézményüzemeltetési Osztályának munkatársaival együtt.

Az épület akadálymentesített. A Szolgálat rendelkezésére álló helyiségek: 1 irodahelyiség – dolgozói szoba és egy szakmai vezetői szoba. Központtal közös használatban lévő 1 fogadószoba, váróhelyiség a folyóson, valamint a Zalaszentgróti Közös Önkormányzati Hivatal Intézményüzemeltetési Osztályának munkatársaival kibővülve használható 1 konyha és 3 mosdó (férfi/női), továbbá egy akadálymentesített mosdó. Minden családgondozó külön számítógéppel rendelkezik, valamint biztosított a telefon, fénymásoló, scannelés használat, internet hozzáférés. Az irodai helységek jól kihasználtak, minden családsegítőnek van íróasztala, iratszekrénye. Bizalmas beszélgetésre kialakított helyiség (fogadószoba) biztosított az intézményben. Rendelkeznek a szabadidős tevékenységek, szakmai programok lebonyolításához szükséges eszközökkel (laptop, projektor). A szolgálati autó maximális kihasználtsággal működött 2020-ban is. A gépkocsi használata mellett a távolsági autóbusz használata is esetenként jellemző.

**A Szolgálat szolgáltatásait igénybe vevő személyek száma**

**Zalaszentgrót járás közigazgatási területén**

|  |  |  |  |  |  |
| --- | --- | --- | --- | --- | --- |
| Igénybevétel módja | Kiskorúak száma (0-17 évesek) | 18-61 évesek száma | 62 év felettiek száma | Összesen | Családok száma |
| Együttműködési megállapodás alapján | 172 | 134 | 9 | 315 | 112 |
| Egyszeri alkalom | 19 | 34 | 4 | 57 | 41 |
| Összesen | 191 | 168 | 13 | 372 | 153 |

A Szolgálatnál 2020-ban a Zalaszentgróti járás területéről 372 fő (2019-ban 326 fő) jelent meg, amelyből 191 fő 0-17 éves gyermekkorú (2019-ben 154 fő). 172 (2019-ben 145) gyermekkel és családjával rendszeres a kapcsolattartás.

A tavalyi évben is voltak olyan esetek, ügyek, melyek megoldásában egy-egy alkalommal való segítségnyújtás elegendő volt, ahhoz, hogy ügyfeleik problémáiban segíteni tudjanak. Ezen esetekben a családsegítőknek elég volt egy-egy alkalommal segítséget nyújtani a családban keletkezett probléma megoldásához. Ilyen esetekben főként ügyintézésben nyújtottak segítséget, valamint más, a kliens számára megfelelő szolgáltatáshoz juttatták az ügyfelet. 2020. évben kiemelkedő szerepet kapott az adományok fontossága. A COVID miatt kialakult helyzetben számos megkeresés érkezett, melyben egyszeri adomány, ruha, pékáru adomány kéréssel fordultak a Szolgálat felé.

**A szolgáltatást igénybe vevő családok száma az elsődleges probléma szerint Zalaszentgrót járás közigazgatási területén**

|  |  |  |  |
| --- | --- | --- | --- |
|  | **Probléma típusa** | **Családok száma az elsődleges probléma szerint** | **Problémák halmozott száma (elsődlegessel együtt)** |
| **1** | Életviteli | 24 | 72 |
| **2** | Családi-kapcsolati konfliktus | 18 | 63 |
| **3** | Családon belüli bántalmazás | 3 | 10 |
| **4** | Elhanyagolás | 4 | 31 |
| **5** | Gyermeknevelési | 25 | 73 |
| **6** | Gyermekintézménybe való beilleszkedési nehézség | 7 | 27 |
| **7** | Magatartás, teljesítmény zavar | - | 43 |
| **8** | Fogyatékosság, retardáció | 1 | 14 |
| **9** | Lelki-mentális, pszichiátriai betegség | 1 | 26 |
| **10** | Szenvedélybetegség | - | 15 |
| **11** | Egészségi probléma, egészségkárosodás következménye | 2 | 13 |
| **12** | Foglalkoztatással kapcsolatos | 2 | 46 |
| **13** | Anyagi (megélhetési, lakhatással összefüggő) | 21 | 72 |
| **14** | Ügyintézéssel kapcsolatos | 2 | 69 |
| **15** | Információkéréssel kapcsolatos | 1 | 67 |
| **16** | Egyéb | 1 | 1 |

A klasszikusnak mondott családsegítő szolgálat és a gyermekjóléti szolgálat összeolvadásával a jelentkező problémák is átalakultak. Még inkább előtérbe kerültek az életvezetési, gyermeknevelési, család-, kapcsolati problémák, illetve hangsúlyos maradt az anyagi probléma.

Egy-egy család esetében több, azaz halmozott problémáról beszélhetünk. A Szolgálatnál gondozásban lévő családok esetében az elsődleges problémát a „gyermeknevelési probléma” adta. Mit is jelent ez? A gyermek viselkedése mögött a nem megfelelő vagy nem létező szülői kontroll áll. A gyermeknevelés egy gyermek vagy fiatal személy testi, lelki, szellemi, jellembeli fejlődésének, önállósága kialakulásának segítése, irányítása leginkább tudatos tevékenységgel, valamint példamutatással. Gyermeknevelési problémák jelennek meg, részben olyan szerepválsággal, hogy gyakran a gyermek az irányító a felnőttel szemben. Nincsenek szabályok, hajlamosak a szülők – különböző okból – túl megengedőek lenni. A szülői értő figyelem hiánya sokszor generátora a gyermek magatartásproblémáinak, figyelemfelhívásainak. Második legmeghatározott probléma a „család életvitele” volt, melyben családok kvázi egy „szociális válsághelyzetben” vannak, egyik napról a másikra élnek, nem foglalkoznak a pénzbeosztással. Gyakorta a család egyetlen bevételi forrását a gyermekek után járó családtámogatási és szociális juttatások képezik. Itt is megjelenik az anyagi, megélhetési, lakhatási probléma. Sajnos jellemző a családokra, hogy egyik probléma után felmerül egy újabb, ezáltal folyamatos gondozást igényelnek.

Fontos hangsúlyozni, hogy ezek a problémák a családoknál nem egyesével, hanem halmozottan fordulnak elő, melyek viszont akadályozzák a család rendes működését, melyből újabbak adódnak.

A térségben kevés a bejelentett munkalehetőség, nincs megfelelő számú munkahely. Az alacsony iskolai végzettséggel rendelkezőknek még ennél is kevesebb lehetősége van az elhelyezkedésre. A COVID még nehezebb helyzetet teremtett. A kliensek körében jellemző a külföldi idénymunka, alkalmi munka vállalása, melyre így nem volt lehetőség a 2020. évben. Azonban a közmunka programnak köszönhetően a munkanélküliek aránya csökkent. A kliensek esetében a gazdasági aktivitás szerinti eloszlás arányában nem változott az előző évekhez viszonyítva. A kliensek nagy része önkormányzatoknál áll foglalkoztatásban, vagy többen közülük alkalmi munkákat vállalnak. A térségre jellemző a mezőgazdasági munka, amelyben többen találnak munkalehetőséget.

**A Zalaszentgróti járás területén végzett szakmai tevékenység 2020. évben a statisztikai adatok alapján**

**Szolgáltatásban részesülők száma, a legjellemzőbb szakmai tevékenységek alapján** (halmozott adat):

|  |  |  |  |
| --- | --- | --- | --- |
| **1** | **Megnevezés** | **Szakmai tevékenységek** | **szolgáltatásban részesülők száma (fő)** |
| **2** | Információ nyújtás | 1030 | 183 |
| **3** | Segítő beszélgetés | 1283 | 211 |
| **4** | Tanácsadás | 973 | 174 |
| **5** | Ügyintézéshez segítségnyújtás | 470 | 133 |
| **6** | Konfliktus kezelés | 19 | 26 |
| **7** | Közvetítés ellátásokhoz való hozzáféréshez - pénzbeli | 23 | 34 |
| **8** | Közvetítés ellátásokhoz való hozzáféréshez - természetbeni | 57 | 58 |
| **9** | Közvetítés másik szolgáltatáshoz | 16 | 20 |
| **10** | Közvetítés család- és gyermekjóléti központhoz | 12 | 21 |
| **11** | Esetkonferencia | 37 | 70 |
| **12** | Esetkonzultáció | 919 | 252 |
| **13** | Családlátogatás | 2342 | 313 |
| **14** | Adomány közvetítés | 608 | 243 |
| **15** | Munkavállalási, pályaválasztási tanácsadás | 79 | 49 |
| **16** | Esetmegbeszélés | 16 | 6 |
| **17** | Szakmaközi megbeszélés | 6 | 6 |
| **18** | Családterápia | 12 | 2 |
| **19** | A nevelési – oktatási intézmény gyermekvédelmi feladatainak segítése | 23 | 19 |

A fenti adatokból látszik, hogy a segítő beszélgetés, a tanácsadás, az információnyújtás a leginkább jellemző tevékenység a gondozás során végzett szakmai munkában. Míg az információnyújtás rövid interakciót jelent az ügyfél és a szakember között, addig a segítő beszélgetés több alkalmas, bizalmon alapuló kapcsolatot jelent.

Jelentős számú a családlátogatási tevékenység, ami azt jelenti, hogy a családokat lakóhelyükön többször, azaz rendszeresen meglátogatják otthonukban a szakemberek. Helyben próbálják a mindennapi gondokat, problémákat megoldani. A járványhelyzetben is látogatták a Szolgálatnál gondozásban lévő családokat. A családlátogatásra ilyenkor az udvaron, az előírásokat betartva került sor. Az ingatlanba csak indokolt eset, jelzés esetén mentek be. Jellemző volt a családokkal a telefonos kapcsolattartás is. Számos alkalommal történt esetkonzultáció egy-egy gyermek ügyében a jelzőrendszeri tagokkal.

A családok részére adományokat is eljuttattak a Szolgálat munkatársai. Ezek az adományok elsősorban élelmiszer, tartós élelmiszer, ruha és vetőmag adományok voltak.

**Nyilvántartott veszélyeztetett kiskorúak száma 2020. – Zalaszentgróti járás**

|  |  |  |  |
| --- | --- | --- | --- |
| **Okok** | | | **Érintett gyermekek száma**  **(fő)** |
| **Környezeti** **főcsoport** | nevelési probléma | | 37 |
| szülők, család életvitele (szenvedélybetegség, antiszociális viselkedés) | | 47 |
| családi konfliktus | | 24 |
| Szülő(k) betegsége | | - |
| Gyermek családon belüli bántalmazás | fizikai | - |
| lelki | 3 |
| szexuális | - |
| gyermek elhanyagolása | fizikai | 7 |
| lelki | - |
| kortárs csoport negatív hatása | | 8 |
| elégtelen lakáskörülmények | | 8 |
| egyéb személyek, rokonok általi veszélyeztetés | | 1 |
| munkanélküliség | | 1 |
| **Magatartási főcsoport** | gyermekintézménybe való beilleszkedési nehézség | | 6 |
| tankötelezettség elmulasztása | | 9 |
| egyéb | | 2 |
| **Egészségügyi főcsoport** | fogyatékosság | | 2 |
| magatartás- vagy tanulási zavar | | 4 |
| **Anyagi főcsoport** | | | 29 |

A gyermek veszélyeztetettségi okok eloszlása a tavalyi évben a következőképpen alakult. A magatartási főcsoport az érintett kiskorú negatív viselkedési formájából vagy szenvedélybetegségéből adódó veszélyeztetettségét foglalja magában. Tavalyi évben 17 főt érintett ez a főcsoport. Az egészségi főcsoport kategóriában a gyermek egészségi problémájából és/vagy tanulási nehézségéből adódó veszélyeztetettséget veszik számba, azokét a kiskorúakét, akiknél a szülői gondoskodás vagy az intézményi elhelyezés nem elégséges az akadályok elhárításához. A tavalyi évben 6 főt érintett ez a problémakör. Az anyagi főcsoportban csak azokat kell szerepeltetni, akiknél az anyagi gond egyértelműen a jövedelmek hiányából származik. Anyagi főcsoport által okozott problémák 29 főt érintettek a 2020. évben. A környezeti főcsoportba sorolásnál a gyermek közvetlen környezete az irányadó, amely hatással lehet életére, fejlődésére. Ebbe a kategóriába tartozik a lakás nem megfelelő állapota, a szülő(k) életviteli problémái (pl. szenvedélybetegség), a betegségből, családi konfliktusból, bántalmazásból, elhanyagolásból adódó veszélyeztetettségek is. A környezeti főcsoportban lévő problémák 136 főt érintettek a 2020. évben.

Az érintett gyermekek száma a veszélyeztetettség fő oka szerint a környezeti főcsoportból kerültek ki leginkább a következőképp:

* életviteli problémával érintett 47 fő
* nevelési problémával érintett 37 fő
* családi konfliktus problémával érintett 24 fő
* elégtelen lakáskörülmények 8 fő.

A jelzett problémák halmozott számát vizsgálva kiderül, hogy az alapproblémákhoz szinte minden esetben más jellegű veszélyeztető tényező is járul.

**A Szolgálatnál ellátott bántalmazott és elhanyagolt kiskorúak száma 2020. évben a Zalaszentgróti járás területén**

|  |  |  |
| --- | --- | --- |
|  | | bántalmazott kiskorúak száma (fő) |
| gyermek családon belüli bántalmazása | fizikai | - |
| lelki | 4 |
| szexuális | - |
| gyermek elhanyagolása | fizikai | 3 |
| lelki | 6 |

**A legtöbb** felfedezett **gyermekbántalmazás** eset általában a **fizikális bántalmazás** eseteiből kerül ki. Szexuális bántalmazásra ennél ritkábban derül fény, részben azért, mert maga a sértett is szégyelli a vele történteket és nem mer segítséget kérni. **Az érzelmi bántalmazás** még ennél is ritkábban kerül felszínre. Az elhanyagolás során, amely szintén a bántalmazás körébe tartozik, a gyermek hiányt szenved azokban a szükségletekben, amelyek testi, lelki, szociális fejlődését elősegítenék.

**A fizikai elhanyagolás a legszembetűnőbb** a háziorvos és a védőnő számára. Feltűnőek lehetnek a higiénés hiányosságok, a ruházkodás hiányai. A súlybeli elmaradás, testi fejlettség elmaradása az elégtelen táplálás gyanúját vetheti fel.

Az érzelmi elhanyagolás során a gyermek érzelmi kötődése, biztonsága nem valósul meg, **a szükségesnél kevesebb figyelmet kap** a gyermek. Ez sokszor magasabb társadalmi helyzetben levő családoknál is előfordul, időhiányból, a szülők túlterheltségéből eredően.

A bántalmazott gyermekek számáról a jelzés az elmúlt évhez képest csökkent.

2019-ben a családon belül bántalmazott gyermek 4 fő (2 fizikai, 1 lelki, 1 szexuális).

2020-ban a családon belül bántalmazott gyermek 4 fő (4 lelki).

Az elhanyagolt gyermekek számáról a jelzés az elmúlt évhez képest nőtt.

2019-ben a gyermek elhanyagolása 2 főt érintett, és mindkettő fizikai elhanyagolás volt.

2020-ban a gyermek elhanyagolása 9 főt érintett (3 fizikai, 6 lelki).

**A Szolgálat szolgáltatásait igénybe vevő személyek száma**

**Zalaszentgrót város közigazgatási területén**

**Nyilvántartásban szereplők száma:**

|  |  |  |  |  |  |
| --- | --- | --- | --- | --- | --- |
| Igénybevétel módja | Kiskorúak száma  (0-17 évesek) | 18-61 évesek száma | 62 év felettiek száma | Összesen | Családok száma |
| Együttműködési megállapodás alapján | 42 | 34 | - | 76 | 30 |
| Egyszeri alkalom | 4 | 15 | 1 | 20 | 17 |
| Összesen | 46 | 49 | 1 | 96 | 47 |

A Szolgálatnál 2020-ban Zalaszentgrót város közigazgatási területéről 96 fő (2019-ben 81 fő) jelent meg, amelyből 46 fő volt 0-17 éves gyermekkorú (2019-ben 33 fő). 42 (2019-ben 28 fő) gyermekkel és családjával rendszeres a kapcsolattartás.

A tavalyi évben is voltak olyan esetek, ügyek, melyek megoldásában egy-egy alkalommal való segítségnyújtás elegendő volt ahhoz, hogy az ügyfelek problémáiban a szakemberek segíteni tudjanak. Ezen esetekben a családsegítőknek elég volt egy-egy alkalommal segítséget nyújtani a családban keletkezett probléma megoldásához. Ilyen esetekben főként ügyintézésben nyújtottak segítséget, valamint más, a kliens számára megfelelő szolgáltatáshoz juttatták az ügyfelet. 2020. évben jellemző volt az adományok fontossága. A COVID miatt kialakult helyzetben számos megkeresés érkezett, melyben egyszeri adomány, ruha, pékáru adomány kéréssel fordultak a Szolgálat felé. Az egyszeri esetkezelések 2020. évben 20 főt, azaz 17 családot érintettek, míg 2019. évben 27 főt és 26 család esetében volt elegendő az egyszeri segítségnyújtás.

**A szolgáltatást igénybe vevő családok száma az elsődleges probléma szerint Zalaszentgrót város közigazgatási területén**

|  |  |  |  |
| --- | --- | --- | --- |
|  | **Probléma típusa** | **Családok száma az elsődleges probléma szerint** | **Problémák halmozott száma (elsődlegessel együtt)** |
| **1** | Életviteli | 3 | 20 |
| **2** | Családi-kapcsolati konfliktus | 8 | 19 |
| **3** | Családon belüli bántalmazás | 2 | 5 |
| **4** | Elhanyagolás | - | 8 |
| **5** | Gyermeknevelési | 6 | 24 |
| **6** | Gyermekintézménybe való beilleszkedési nehézség | 1 | 7 |
| **7** | Magatartás, teljesítmény zavar | - | 8 |
| **8** | Fogyatékosság, retardáció | - | 1 |
| **9** | Lelki-mentális, pszichiátriai betegség | - | 6 |
| **10** | Szenvedélybetegség | - | 7 |
| **11** | Egészségi probléma, egészségkárosodás következménye | - | - |
| **12** | Foglalkoztatással kapcsolatos | - | 10 |
| **13** | Anyagi (megélhetési, lakhatással összefüggő) | 8 | 19 |
| **14** | Ügyintézéssel kapcsolatos | 1 | 22 |
| **14** | Információkéréssel kapcsolatos | - | 21 |
| **15** | Egyéb | 1 | 1 |

A Szolgálat nyilvántartása alapján kimutatható, hogy a szolgáltatásokat igénybe vevő kliensek gazdasági aktivitásukat tekintve leggyakrabban álláskereső és inaktív személyekkel kerülnek kapcsolatba. A második nagy csoportot képviselik a munkanélküliek. A tavalyi évben a COVID még nehezebb helyzetet teremtett. A kliensek körében jellemző a külföldi idénymunka, alkalmi munka vállalása, melyre így nem volt lehetőség. Ezáltal még inkább hangsúlyosabbá vált az anyagi probléma és előtérbe kerültek az életvezetési, gyermeknevelési, család-, kapcsolati problémák. Az inaktívak közül a nők jelentős része GYES-en van. Egy-egy család esetében több, azaz halmozott problémáról beszélhetünk. A Szolgálatnál gondozásban lévő családok esetében az elsődleges problémákat a „Családi-kapcsolati konfliktus”, a „család életvitele” és az „anyagi (megélhetési, lakhatással összefüggő) probléma” adta. Sajnos jellemző a családokra, hogy egyik probléma után felmerül egy újabb, ezáltal folyamatos gondozást igényelnek.

**Zalaszentgrót város közigazgatási területén végzett szakmai tevékenység 2020. évben a statisztikai adatok alapján**

**Szolgáltatásban részesülők száma a szakmai tevékenységek alapján** (halmozott adat):

|  |  |  |  |
| --- | --- | --- | --- |
|  | **Megnevezés** | **Szakmai tevékenységek** | **Szolgáltatásban részesülők száma (fő)** |
| **1** | Információnyújtás | 267 | 31 |
| **2** | Segítő beszélgetés | 304 | 39 |
| **3** | Tanácsadás | 237 | 24 |
| **4** | Ügyintézéshez segítségnyújtás | 110 | 23 |
| **5** | Konfliktus kezelés | 1 | 1 |
| **6** | Közvetítés ellátásokhoz való hozzáféréshez - pénzbeli | 5 | 5 |
| **7** | Közvetítés ellátásokhoz való hozzáféréshez - természetbeni | 3 | 1 |
| **8** | Közvetítés másik szolgáltatáshoz | 3 | 5 |
| **9** | Közvetítés család- és gyermekjóléti központhoz | 3 | 6 |
| **10** | Esetkonferencia | 5 | 10 |
| **11** | Esetkonzultáció | 195 | 39 |
| **12** | Családlátogatás | 597 | 71 |
| **13** | Adomány közvetítés | 154 | 63 |
| **14** | Munkavállalási, pályaválasztási tanácsadás | 10 | 10 |
| **15** | Szakmaközi megbeszélés | 6 |  |

A fenti adatokból látszik, hogy a segítő beszélgetés, a tanácsadás, az információnyújtás a leginkább jellemző tevékenység a gondozás során végzett szakmai munkában. Jelentős számú a családlátogatási tevékenység, amikor a családokat lakóhelyükön többször, azaz rendszeresen meglátogatják otthonukban a szakemberek. Helyben próbálják a mindennapi gondokat, problémákat megoldani. A járványhelyzetben is látogatták a Szolgálatnál gondozásban lévő családokat. A családlátogatásra ilyenkor az udvaron, az előírásokat betartva került sor. Az ingatlanba csak indokolt esetben, jelzés esetén mentek be. Jellemző volt a családokkal a telefonos kapcsolattartás is. Számos alkalommal történt esetkonzultáció egy-egy gyermek ügyében a jelzőrendszeri tagokkal.

A családok részére adományokat is eljuttattak. Ezek az adományok elsősorban élelmiszer, tartós élelmiszer, ruha és vetőmag adományok voltak. (Részletesebben a prevenciós és egyéb szolgáltatásaink cím alatt kifejtésre kerül.)

**Nyilvántartott veszélyeztetett kiskorúak száma 2020. – Zalaszentgrót város közigazgatási területén**

|  |  |  |  |
| --- | --- | --- | --- |
| **Okok** | | | **Érintett gyermekek száma**  **(fő)** |
| **Környezeti** **főcsoport** | nevelési probléma | | 6 |
| szülők, család életvitele (szenvedélybetegség, antiszociális viselkedés) | | 15 |
| családi konfliktus | | 5 |
| Szülő(k) betegsége | | - |
| Gyermek családon belüli bántalmazás | fizikai | - |
| lelki | 3 |
| szexuális | - |
| gyermek elhanyagolása | fizikai | 7 |
| lelki | - |
| kortárs csoport negatív hatása | | 1 |
| elégtelen lakáskörülmények | | 3 |
| kilakoltatás veszélye | | - |
| munkanélküliség | | 1 |
| **Magatartási** **főcsoport** | gyermekintézménybe való beilleszkedési nehézség | | 1 |
| tankötelezettség elmulasztása | | 1 |
| **Egészségügyi** **főcsoport** | fogyatékosság | | - |
| magatartás- vagy tanulási zavar | | 1 |
| **Anyagi** **főcsoport** | | | - |

A gyermek veszélyeztetettségi okok eloszlása a tavalyi évben a következőképpen alakult. A magatartási főcsoport a tavalyi évben 2 főt érintett. 2020. évben 1 főt érintett az egészségi főcsoport által meghatározott problémakör. Anyagi gondokból, azaz a jövedelem hiányából származó problémák nem érintettek gyermeket a veszélyeztetettség fő oka szerint. A gyermek közvetlen környezete által /a lakás nem megfelelő állapota, a szülő(k) életviteli problémái (pl. szenvedélybetegség), a betegségből, családi konfliktusból, bántalmazásból, elhanyagolásból adódó veszélyeztetettségek/ keletkezett problémakör 41 főt érintett a 2020. évben.

Az érintett gyermekek száma a veszélyeztetettség fő oka szerint a környezeti főcsoportból kerültek ki a következőképp:

* életviteli problémával érintett 15 fő
* gyermek fizikai elhanyagolása: 7 fő
* nevelési problémával érintett 6 fő
* családi konfliktus problémával érintett 5 fő
* elégtelen lakáskörülmények: 3 fő
* gyermek családon belüli lelki bántalmazása: 3 fő
* kortárs csoport negatív hatása: 1 fő
* munkanélküliség: 1 fő.

A jelzett problémák halmozott számát vizsgálva kiderül, hogy az alapproblémákhoz szinte minden esetben más jellegű veszélyeztető tényező is járul.

**A Szolgálatnál ellátott bántalmazott és elhanyagolt kiskorúak száma 2020. évben a Zalaszentgrót város közigazgatási területén**

|  |  |  |
| --- | --- | --- |
|  | | bántalmazott kiskorúak száma (fő) |
| gyermek családon belüli bántalmazása | fizikai | - |
| lelki | - |
| szexuális | - |
| gyermek elhanyagolása | fizikai | - |
| lelki | - |

**Tárgyévben Zalaszentgórt város közigazgatási területén bántalmazott gyermek kapcsán jelzés nem érkezett. Előző évhez képest ez a szám csökkent, mivel a 2019. évben bántalmazott gyermekek száma 2 fő volt. 2019. évhez képest 2020-ban továbbra sem volt elhanyagolt gyermek a város közigazgatási terültén belül.**

**Prevenciós és egyéb szolgáltatásaink:**

* A Grótmaci Táborban a Szolgálat munkatársai a gyermekfelügyeletben és a szervezés lebonyolításában segédkeztek.
* A Covid-19 okozta helyzetben az online oktatás megjelenésével azon szülők részére, akiknek munkahelyük nem engedte a home office-t, gyermekfelügylet biztosítottak.
* Augusztusban a Szolgálat nyilvántartásában lévő azon gyermekek számára, akik év végi értékelése elégtelen volt és javító vizsgázniuk kellett, felkészítést biztosítottak.
* Az év elején a Baba-mama klub működött, azonban március hónapban a járvány megjelenésével megszüntetésre került. A Grótmaci Baba Klub nevű Facebook csoport zárt csoportként továbbra is működik.

**A Szolgálat munkatársai az ügyfelek anyagi gondjainak enyhítése céljából, több alkalommal**

* gyermek és felnőttruha adományhoz juttattak a rászoruló családokat, illetve ruhabörzéket tartottak a részönkormányzatoknál.
* azokat az önellátásra is törekvő felnőtteket, akik saját megművelt konyhakerttel rendelkeznek, a HIFA HUNGÁRIA Kft. felajánlásából származó vetőmagadományban részesítették immár sokadik éve. Az adományban részesülők száma egyre bővül, kiterjesztették a helyi önkormányzatok és az oktatási-nevelési intézmények irányába is.
* a tanévkezdéshez kapcsolódóan tanszereket és iskolai felszereléseket osztottak az iskoláskorú gyermekeket nevelő, nehéz anyagi helyzetben élő családoknak.
* a rászoruló családokat tartós élelmiszeradományban részesítették.
* az SZGYF szervezésében történő csomagok osztásának szervezésében vesznek részt, minden hónapban az értesítő levelek családokhoz juttatásában, illetve a csomagok átadás-átvételében is segédkeznek.
* 2020. évben karácsonyi tartós élelmiszer és ruha adomány gyűjtést szerveztek. Az adománygyűjtés sikerrel zárult, a Szolgálattal együttműködésben lévő valamennyi család része adománycsomagot tudtak eljuttatni. A gyerekeknek játékokat, plüssöket, ruhákat juttattak. Az adománygyűjtés során összegyűjtött tartós élelmiszer: 83 kg liszt, 52,5 kg száraz tészta, 43 liter tej, 31 zacskó sárgaborsó, 30 db tábla csokoládé, 22 kg cukor, 20 üveg lekvár, 20 csomag levestészta, 20 liter étolaj, 19 kg rizs, 19 db májkrém, 17 zacskó csomagolt darált keksz, 16 zacskó kakaópor, 15 zacskó szaloncukor, 12 liter gyümölcslé, 11 zacskó zsemlemorzsa, 11 zacskó tarhonya, 10 zacskó szárazbab, 10 csomag müzli, 10 csomag fűszerpaprika, 5 kg narancs, porcukor, aszalt gyümölcs, chips, bébiétel, ropi, gyümölcspüré, só, tea, búzadara, levesgyöngy, szörp, mustár.

**A Szolgálat szolgáltatásait igénybe vevő személyek száma**

**a Keszthelyi járás közigazgatási területén**

|  |  |  |  |  |  |
| --- | --- | --- | --- | --- | --- |
| Igénybevétel módja | Kiskorúak száma  (0-17 évesek) | 18-61 évesek száma | 62 év felettiek száma | Összesen | Családok száma |
| Együttműködési megállapodás alapján | 8 | 14 | 1 | 23 | 10 |
| Egyszeri alkalom | - | 3 | 1 | 4 | 4 |
| Összesen | 8 | 17 | 2 | 27 | 14 |

2020. évben együttműködési megállapodás alapján 23 fő szerepelt a Szolgálat nyilvántartásában, ami 10 családot jelentett. 2019-hez viszonyítva ez a szám nőtt.

Ha a felnőtt lakosságot nézzük, a Szolgálattal együttműködésben a női kliensek vannak magasabb számban. A családok többségénél általában az édesanyák azok, akikkel a Szolgálat munkatársai együtt tudnak dolgozni, mivel ők érhetők el jobban. Ennek többféle oka is van. Egyik legyakoribb ok, hogy a klienskör többsége családos, az anyák vannak otthon a kisgyermekekkel.

A tavalyi évben is voltak olyan esetek, ügyek, melyek megoldásában egy-egy alkalommal való segítségnyújtás elegendő volt ahhoz, hogy ügyfeleink problémáiban segíteni tudjanak. Ezen esetekben a családsegítőknek elég volt egy-egy alkalommal segítséget nyújtani a családban keletkezett probléma megoldásához. Ilyen esetekben főként ügyintézésben nyújtottak segítséget, valamint más, a kliens számára megfelelő szolgáltatáshoz juttatták az ügyfelet. Nem együttműködési megállapodás alapján ellátott száma 4 fő volt 2020-ban.

**A szolgáltatást igénybe vevő családok száma az elsődleges probléma szerint**

**Keszthelyi járás közigazgatási területén**

|  |  |  |  |
| --- | --- | --- | --- |
|  | **Probléma típusa** | **Családok száma az elsődleges probléma szerint** | **Problémák halmozott száma (elsődlegessel együtt)** |
| **1** | Életviteli | 3 | 9 |
| **2** | Családi-kapcsolati konfliktus | 5 | 5 |
| **3** | Gyermeknevelési |  | 4 |
| **4** | Gyermekintézménybe való beilleszkedési nehézség |  | 1 |
| **5** | Magatartás, teljesítmény zavar |  | 1 |
| **6** | Lelki-mentális, pszichiátriai betegség | 1 | 1 |
| **7** | Foglalkoztatással kapcsolatos | 1 | 3 |

A kliens körre általánosságban jellemző, hogy érdekeiket nehezen érvényesítik, a változásokat nehezen fogadják el. Sok esetben nehezen motiválhatók a változásokra. Ezért fontos a jó, bizalmi kapcsolat kiépítése annak érdekében, hogy a problémát mélyen a probléma gyökerétől fel lehessen tárni. A bizalmi kapcsolat kiépítését követően tud a családsegítő a családoknál változást elérni. Klienseik családi összetételének alakulásán látható, hogy egyre jobban felerősödött a gyermekjóléti szolgáltatás a családsegítéssel szemben.

A Szolgálatnál gondozásban lévő családok esetében az elsődleges problémát a „családi kapcsolati konfliktus adta. Sajnos jellemző a családokra, hogy egyik probléma után felmerül egy újabb, ezáltal folyamatos gondozást igényelnek. A következő problémák vannak még jelen:

* életviteli: 3
* foglalkoztatással kapcsolatos: 1
* lelki – mentális, pszichiátriai betegség: 1

Fontos hangsúlyozni, hogy ezek a problémák a családoknál nem egyesével, hanem halmozottan fordulnak elő, melyek viszont akadályozzák a család rendes működését, melyből újabbak adódnak.

**A Keszthelyi járás területén végzett szakmai tevékenység 2020. évben**

**a statisztikai adatok alapján**

**Szolgáltatásban részesülők száma a szakmai tevékenységek alapján** (halmozott adat):

|  |  |  |  |
| --- | --- | --- | --- |
|  | **Megnevezés** | **Szakmai tevékenységek** | **Szolgáltatásban részesülők / fő** |
| **1** | Információnyújtás | 52 | 23 |
| **2** | Segítő beszélgetés | 62 | 20 |
| **3** | Tanácsadás | 29 | 20 |
| **4** | Ügyintézéshez segítségnyújtás | 16 | 6 |
| **5** | Közvetítés család- és gyermekjóléti központhoz | 2 | 4 |
| **6** | Esetkonferencia | 2 | 4 |
| **7** | Családlátogatás | 179 | 27 |
| **8** | Esetkonzultáció | 82 | 21 |
| **9** | Adomány közvetítés | 32 | 8 |
| **10** | Szakmaközi |  |  |
| **11** | Munkavállalási, pályaválasztási tanácsadás | 10 | 2 |

A fenti adatokból látszik, hogy továbbra is a segítő beszélgetés, a tanácsadás és az információnyújtás a leginkább jellemző a gondozás során végzett szakmai munkában. Míg az információnyújtás rövid interakciót jelent az ügyfél és a szakember között, addig a segítő beszélgetés több alkalmas, bizalmon alapuló kapcsolatot jelent.

Jelentős számú a családlátogatási tevékenység, ami azt jelenti, hogy a családokat lakóhelyükön többször, azaz rendszeresen meglátogatják otthonukban a Szolgálat munkatársai. A járványhelyzetben is látogatták a Szolgálatnál gondozásban lévő családokat. A családlátogatásra ilyenkor az udvaron, az előírásokat betartva került sor. Az ingatlanba csak indokolt eset, jelzés esetén mentek be. Jellemző volt a családokkal a telefonos kapcsolattartás is. Számos alkalommal történt esetkonzultáció egy-egy gyermek ügyében a jelzőrendszeri tagokkal.

**Nyilvántartott veszélyeztetett kiskorúak száma 2020. – Keszthelyi járás területén**

|  |  |  |  |
| --- | --- | --- | --- |
| Okok | | | Érintett gyermekek száma |
| Környezeti főcsoport | nevelési probléma | | 3 |
| szülők, család életvitele (szenvedélybetegség, antiszociális viselkedés) | | 2 |
| családi konfliktus | | 2 |
| Szülő(k) betegsége | |  |
| Gyermek családon belüli bántalmazás | fizikai |  |
| lelki |  |
| szexuális |  |
| gyermek elhanyagolása | fizikai |  |
| lelki |  |
| kortárs csoport negatív hatása | |  |
| elégtelen lakáskörülmények | |  |
| kilakoltatás veszélye | |  |
| munkanélküliség | |  |
| magatartási főcsoport | gyermekintézménybe való beilleszkedési nehézség | | 1 |
| tankötelezettség elmulasztása | |  |
| Egészségügyi főcsoport | fogyatékosság | |  |
| magatartás- vagy tanulási zavar | |  |
| Anyagi főcsoport | | |  |

A gyermek veszélyeztetettségi okok eloszlása a tavalyi évben a következőképpen alakult. Egy főcsoport érintett, a környezeti főcsoport. A környezeti főcsoportba sorolásnál a gyermek közvetlen környezete az irányadó, amely hatással lehet életére, fejlődésére. Ebbe a kategóriába tartozik a lakás nem megfelelő állapota, a szülő(k) életviteli problémái (pl. szenvedélybetegség), a betegségből, családi konfliktusból, bántalmazásból, elhanyagolásból adódó veszélyeztetettségek is. A környezeti főcsoportba 6 veszélyeztetett gyermek volt sorolható nevelési probléma miatt.

A Szolgálatnál ellátott, bántalmazott és elhanyagolt kiskorú a Keszthelyi járás területén 2020. évben nem volt, ahogy 2019. évben sem.

**A gyermek veszélyeztetettségének megelőzése**

A Gyvt. 39. § (3) bekezdése feladataként határozza meg a gyermekjóléti szolgálatoknak a veszélyeztetettséget **észlelő és jelző rendszer** működtetését. A jelzőrendszer tagjai kötelesek egymással együttműködni, és egymást kölcsönösen tájékoztatni a gyermek családban történő nevelkedésének elősegítése, a veszélyeztetettség megelőzése érdekében.

A jelző rendszer működtetése során elsődleges és hangsúlyos feladat az a szervező és koordináló tevékenység, mely során az észlelő és jelző rendszer tagjainak, a gyermekekkel hivatásszerűen foglalkozó szakembereknek nyújtanak segítséget, támogatást abban, hogy képesek legyenek feltárni a gyermekeket veszélyeztető tényezőket, az egyéneket, családokat érintő krízishelyzeteket.

Jelzések száma (KSH adattábla) és szöveges értékelése

**Zalaszentgróti járás területéről érkező jelzések 2020. évben**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | orvos | kórház | védőnő | Köznevelési intézmény | Gyermekjogi/ellátottjogi képviselő / betegjogi képviselő | rendőrség | polgári | önkormányzat, jegyző | gyámhivatal | személyes gondoskodást nyújtó szociális szolgáltatók | összesen |
| Zalaszentgrót | - | - | 3 | 9 | 2 | 1 | 3 | 1 | - |  | **19** |
| Türje | - | - | 7 | 18 | - | 3 | - | 1 | - | 2 | **31** |
| Pakod | - | - | - | 3 | - | - | - | 2 | - | - | **5** |
| Zalavég | - | - | - | 6 | - | - | - | - | - | - | **6** |
| Kehidakustány | 1 | - | - | 2 | - | 1 | - | - | - | - | **4** |
| Sümegcsehi | - | - | - | 1 | - | 1 | - | 3 | - | - | **5** |
| Szalapa | - | 1 | - | 1 | - | - | - | - | - | - | **2** |
| Zalabér | - | - | - | 3 | - | 1 | - | - | - | - | **4** |
| Kisgörbő | - | - | - | 1 | - | - | - | - | - | - | **1** |
| Mihályfa | - | - | - | 1 | - | - | - | - | - | - | **1** |
| Dötk | - | - | - | - | - | - | - | - |  | 2 | **2** |
| Óhid | - | - | 1 | 1 | - | 2 | - | 1 | - | - | **5** |
| Batyk | - | - | - | 2 | - | 4 | 2 | 6 | - | - | **14** |
| **összesen** | **1** | **1** | **11** | **48** | **2** | **13** | **5** | **14** | **-** | **4** | **99** |

A statisztai adatok alapján a jelzőrendszeri tagok 99 esetben tettek jelzést a Szolgálat felé 20220. évben. A megtett jelzések 81%-a azaz 80 jelzés kiskorúakkal, 0-17 évesekkel kapcsolatosak, míg a 19 %-a azaz 19 jelzés nagykorú -18 éves és idősebb - személyekkel kapcsolatos. 2019. évben 97 esetben éltek jelzéssel. A jelzések száma az elmúlt évhez képest nagyságrendileg változatlan.

A 2020 évben megküldött jelzésekben elsősorba következő problémák voltak jelen:

* igazolatlan hiányzás,
* online oktatástól való távolmaradás, abba való be nem kapcsolódás,
* gyermeke magaviseletével kapcsolatos,
* gyermek elhanyagolása,
* tisztasági higiéniás problémák,
* szülői felelősség hiánya, kötelezettségek elhanyagolása
* tetvesség, ápolatlanság, tisztasági, higiénés problémák
* válásból eredő családi viszály
* anyagi/lakhatási problémák
* egyedülálló, idő beteg emberek problémái.

Köznevelési és közoktatási intézmények (bölcsőde, óvoda, iskola)

A megküldött jelzések elsősorban iskolai igazolatlan hiányzásokra irányultak. Első lépésként saját kompetencia határaikon belül próbálják a felmerülő gyermekvédelmi problémákat orvosolni, melyhez az intézményben jelen lévő óvodai és iskolai szociális segítők hathatós segítséget tudnak nyújtani a pedagógusok számára. Amennyiben pedagógiai eszközökkel nem sikerül a gyermek veszélyeztetettségének megelőzése, jelzéssel élnek a Gyermekjóléti Szolgálat felé.

A köznevelési és közoktatási intézményekben tapasztalt gyermekvédelmi problémák:

* igazolatlan hiányzás,
* online oktatástól való távolmaradás, abba való be nem kapcsolódás,
* gyermeke magaviseletével kapcsolatos,
* gyermek elhanyagolása,
* tisztaság-higiéniás problémák.

Az intézmények minden esetben igyekeznek felhívni a szülő figyelmét, illetve szorgalmazzák a szülővel való szorosabb kapcsolattartást, a személyre szabott segítségnyújtást.

Ha egy jelzőrendszeri tag, intézmény nem tudja megoldani saját hatáskörén belül a gyermekvédelmi problémát, minden esetben felveszik a kapcsolatot az illetékes Család- és Gyermekjóléti Szolgálattal, már meglévő hatósági intézkedés esetében pedig a hatósági tevékenységhez kapcsolódó szakmai egységgel. Részt vesznek a Szolgálat által szervezett esetkonferenciákon, esetmegbeszéléseken, szakmaközi megbeszéléseken, illetve az észlelő és jelző rendszerrel kapcsolatos szakmai üléseken.

A beszámolóból egyértelműen kiderül, hogy az intézmények szorgalmazzák a jelzőrendszeri tagok együttműködését. A jelzőrendszer tekintetében a legtöbb esetben a Szolgálattal és Központtal tartják a kapcsolatot, melyre vonatkozóan az együttműködést megfelelőnek, hatékonynak találják. A beszámolókból kiderül, hogy a köznevelési, közoktatási intézmények pozitívan vélekednek az óvodai és iskolai szociális segítő jelenlétéről. A leírtak alapján nagy támogatás nyújtanak az oktatók, tanárok számára a felmerülő problémák megoldásában.

Az intézmények által megfogalmazott javaslatok célok:

* az iskolai hiányzások óraszámának mérséklése
* konfliktuskezelés és prevenció
* az óvodai és iskolai szociális segítő magasabb óraszámú segítségére való igény
* felelősségteljes szülői magatartás kialakításában való segédkezés témájának fontossága
* agresszió- és problémakezelés fontossága.

Védőnői hálózat

A védőnő hálózat által tapasztalt gyermekvédelmi problémák:

* szülői felelősség hiánya, kötelezettségek elhanyagolása
* szülők értelmi fogyatékossága, illetve gyenge értelmi képessége miatti a gyermek és a magzat elhanyagolása
* tetvesség
* jövedelem nem megfelelő beosztása, prioritások nem megfelelő ismerete, állandó munkavállalás szorgalmazása
* a Szolgálatnál történt több személyi változás miatt nehéz a családok és a hozzájuk tartozó családsegítő nyomon követése.

Védőnői hálózattal személyes és telefonos kapcsolattartás egyaránt megvalósul. A beszámolóból kiderül, hogy a védői hálózat hasznosnak tartja a gyermekekkel kapcsolatos esetmegbeszéléseket, esetkonferenciákat, szakmaközi megbeszéléseket.

Háziorvosok

A háziorvosok által tapasztalt gyermekvédelmi problémák:

* elhanyagolás
* családon belüli erőszak.

A háziorvosok is megfelelőnek tartják az együttműködést, viszont véleményük szerint a személyes találkozások, egyeztetések számát növelni lehet.

Rendőrség

A rendőrség kapcsolattartása mind a Szolgálattal, mind a Központtal megfelelő, az együttműködés hatékony.

Tapasztalt gyermekvédelmi problémák:

* családon belüli erőszak (bántalmazás)
* gyermek elhanyagolása
* szülők közötti konfliktus, melynek a gyermek szemtanúja.

A beszámoló alapján a rendőrség példaértékűnek tartja az Intézménnyel történő kapcsolattartást. Fontos, hogy a kialakított kapcsolat fennmaradjon a hatékony jelzőrendszeri munka érdekében.

Települési önkormányzatok

A beszámoló alapján a településeken a jelzőrendszer jól működik, ami lehetővé teszi azon szakemberek együttműködését, akik bárhol, bármilyen formában kapcsolatba kerülnek gyermekekkel. A különböző szakemberek a segítő tevékenység során, a maguk területén ellátva feladataikat, egymással konzultálva, egymással munkáját megismerve, támogatva és ezt kiegészítve dolgoznak a közöl cél érdekében.

A heti fogadóóráknak köszönhetően a kliensek könnyen fel tudják venni a kapcsolatot a családgondozóval és segítséget kérhetnek problémáik megoldásában.

**Keszthelyi járás területéről érkező jelzések 2020. évben:**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | orvos | védőnő | óvoda | iskola | rendőrség | pártfogó felügyelő | polgári | önkormányzat | gyámhivatal | központ | összesen |
| Zalacsány | - | - | - | 2 | 1 | - | - | - | - | 1 | **4** |
| Felsőpáhok | - | 1 | - | - | 1 | - | - | - | - | - | **2** |
| Nemesbük | - | - | - | - | - | - | - | - | 1 | - | **1** |
| Zalaköveskút | - | - | - | - | - | - | - | - | - | - | **-** |
| Ligetfalva | - | - | - | - | - | - | - | - | - | - | **-** |
| **összesen** | **-** | **1** | **-** | **2** | **2** | **-** | **-** | **-** | **1** | **1** | **7** |

2020. évi jelzőrendszeri beszámoló és statisztikai adatok alapján a jelzőrendszeri tagok 7 esetben tettek jelzést Intézményünk felé. A megtett jelzésekből 6 jelzés 0-17 évesekkel kapcsolatos, míg 1 jelzés nagykorú (18 éves és idősebb) személyekkel kapcsolatban érkezett. 2019. évben 8 esetben éltek jelzéssel a jelzőrendszeri tagok (a megtett jelzések mind kiskorúakkal, 0-17 évesekkel kapcsolatosak voltak).

A 2020. évben megküldött jelzésekben elsősorba következő problémák voltak jelen:

* életvezetési nehézségek
* életmód, életvitel.

Ha egy jelzőrendszeri tag, intézmény nem tudja megoldani saját hatáskörén belül a gyermekvédelmi problémát, minden esetben felveszik a kapcsolatot az illetékes Család- és Gyermekjóléti Szolgálattal, már meglévő hatósági intézkedés esetében pedig a hatósági tevékenységhez kapcsolódó szakmai egységgel.

A beszámolóból egyértelműen kiderül, hogy az intézmények szorgalmazzák a jelzőrendszeri tagok együttműködését. A jelzőrendszer tekintetében a legtöbb esetben a Szolgálattal és Központtal tartják a kapcsolatot, melyre vonatkozóan az együttműködést megfelelőnek, találják. A vírus miatt a személyes találkozások helyett az online térbe való kommunikációt szorgalmazták.

A jelzőrendszeri tagok által megfogalmazott javaslatok, célok:

* aktívabb kommunikáció a jelzőrendszeri tagok között, az éppen aktuális esetekről megbeszélés.

1. ***Család- és Gyermekjóléti Központ***

**A Család és Gyermekjóléti Központ biztosításának módja,**

**működésének tapasztalatai**

A **Család- és Gyermekjóléti Központ** olyan, a járásszékhely településen működő gyermekjóléti szolgálat, amely az **általános szolgáltatási feladatain** túl a gyermek családban nevelkedésének elősegítése, a gyermek veszélyeztetettségének megelőzése érdekében egyéni és csoportos **speciális szolgáltatásokat, programokat** nyújt, valamint a gyermekvédelmi gondoskodás keretébe tartozó **hatósági intézkedésekhez kapcsolódó tevékenységet** lát el és **szakmai támogatást** nyújt az ellátási területen működő gyermekjóléti szolgálatok számára.

A **Család- és Gyermekjóléti Központ** az alapító okiratban rögzített szolgáltatások nyújtása útján a gyermekek ellátását, gondozását, testi, szellemi, lelki fejlődését a szülők, gondozók intenzív támogatásának biztosításával nyújtja **a szociális munka eszköztárának alkalmazásával** a gyermekek törvényben foglalt jogainak érvényesítéséhez, a szülői kötelességek teljesítéséhez, a gyermekek veszélyeztetettségének megelőzéséhez és megszüntetéséhez.

**A biztosított szolgáltatások formái, köre:**

* általános gyermekjóléti szolgáltatások,
* a családsegítés keretében végzett tevékenységek,
* szervezési, szolgáltatási, gondozási feladatok,
* speciális gyermekjóléti szolgáltatások,
* hatósági tevékenységet előkészítő feladatok,
* szakmai támogatást nyújtó feladatok,
* szociális diagnózis készítése,
* óvodai és iskolai szociális segítő tevékenység.

Zalaszentgróton a Gvvt. rendelkezései alapján 1998 óta biztosítja az önkormányzat a gyermekjóléti szolgáltatást. A Zalaszentgróti Szociális, Család- és Gyermekjóléti Központnál működő központ szakmai egysége a 2016-ban bekövetkezett strukturális változások alapján látja el feladatait. Így a gyermekvédelmi gondoskodás körébe tartozó hatósági intézkedéssel érintett családok/gyermekek eseteivel foglalkozik, továbbá a kötelezően ellátandó speciális szolgáltatásokat biztosítja. A védelembe vett gyermekek és családjuk gondozása, valamint a családjából kiemelt gyermekek családjába törtnő visszakerülésének segítése az esetmenedzserek részéről tervezett, komplex tevékenységként valósul meg. Tehát a gyermek(ek) veszélyeztetettségének megszüntetése érdekében az esetmenedzserek különböző szolgáltatásokhoz, ellátásokhoz delegálják a családokat. A védelembe vételi javaslatban, ill. az ehhez kapcsolódó egyéni gondozási nevelési tervben – probléma függvényében – amennyiben szükséges, pszichológushoz, nevelési tanácsadóba (Keszthely),gyermekpszichiátriára (Zalaegerszeg), pszichiátriai (Zalaegerszeg) és mentálhigiénés gondozóba, jogászhoz, családterápiára és átmeneti gondozást biztosító intézménybe delegálják a klienseket.

A gondozási folyamat során a segítő folyamatba bevont szakemberek, elsősorban a Központ szolgáltatásaihoz köthetők. Azaz problémamegoldást a családterapeutáik, a pszichológusuk, jogászuk, az óvodai és iskolai szociális segítőik segítik. Természetesen nem csak intézményen belül veszik igénybe szakemberek segítségét, amennyiben szükséges, más intézmények szolgáltatásaihoz delegálják az érintett családokat, gyermekeket. A hatósági intézkedéssel érintett segítő munka során jó munkakapcsolat alakult ki a helyi és a keszthelyi gyámhivatallal, továbbá a pártfogó felügyelővel, gyermekjogi képviselővel is.

Összességében elmondható, hogy a bevont szakemberekkel (pl. gyermekvédelmi gyám, gyermekotthoni nevelő, pedagógus, védőnő, rendőrség stb.) eredményesen tudtak az esetmenedzserek együttműködni. Az esetmenedzser felkérésre javaslatot készít a gyermek megelőző pártfogásának mellőzésére, elrendelésére, fenntartására, megszüntetésére. A bűnismétlés megelőzése és ezen keresztül a további bűnelkövetés megelőzése érdekében az esetmenedzser együttműködik a pártfogó felügyelői szolgálattal és a megelőző pártfogó felügyelővel.

**Speciális gyermekjóléti szolgáltatásaik** a kapcsolattartási ügyeletet, a gyermekvédelmi jelzőrendszeri készenléti szolgálat (készenléti telefon), az utcai szociális munka, az óvodai és iskolai szociális segítő tevékenység. További elérhető szolgáltatásaik a pszichológiai tanácsadás, jogi tanácsadás és a családkonzultáció/családterápia. A Központ szakemberei a családi konfliktusok megoldásának elősegítése, különösen a válás, gyermekelhelyezés, kapcsolattartási problémák esetében, illetve egyéb életvezetési, szociális nehézségek kezelése érdekében nyújtják szolgáltatásaikat, azaz a pszichológusi tanácsadást, családterápia/családi konzultációt biztosítanak az igénybevevők részére.

Az esetmenedzselés során felmerülő **hiányzó ellátás/szolgáltatás** továbbra is elsősorban a **felnőtt és gyermek pszichiátriai ellátás, a fogyatékos**, illetve a **pszichés problémákkal** küzdő gyermekek számára **megfelelő oktatási-nevelési intézmények** és ehhez kapcsolódóan a bentlakást biztosító intézmény lehetősége.

**A Család és Gyermekjóléti Központ személyi és tárgyi feltételeinek biztosítása a 2020. évben**

***Az Intézmény személyi feltételeinek alakulása a 2020. évben***

A 2020. évben Zalaszentgróti járás 20 településén a Család- és Gyermekjóléti Központ **5,5 főállású munkatársa** végezte - a speciális szolgáltatásokat megbízási jogviszonyban nyújtó szolgáltatók segítségével - a gyermekvédelmi tevékenységeket. A Család- és Gyermekjóléti Központban végzett gyermekvédelmi, szociális segítő munka komplex szakmai ismereteket igénylő feladat. Az itt dolgozók a gyermekek sorsát befolyásoló, azt meghatározó tevékenységeket végeznek, döntéseket készítenek elő magas szakmai színvonalon és felelősségteljesen. Javaslataikat, környezettanulmányaikat elsősorban a hatósági intézkedéseket hozó, döntéshelyzetben lévő Járási Hivatalok munkatársai részére, valamint a Bíróságokhoz, a Kormányhivatalok, a Szociális és Gyermekvédelmi Főigazgatóság meghatározott szakmai egységeihez, valamint a Területi Gyermekvédelmi Szakszolgálatokhoz juttatják el.

|  |  |  |  |
| --- | --- | --- | --- |
| ***Munkakör*** | ***Alkalmazás módja*** | ***Végzettség*** | ***Ellátási területe*** |
| **Család- és Gyermekjóléti Központ szakmai irányítója, intézményvezető helyettes, járási jelzőrendszeri tanácsadó** | 8 óra közalkalmazott | **szociális munkás** | A járás területe |
| **esetmenedzser** | 8 óra közalkalmazott | **szakvizsgázott szociális munkás** | Zalaszentgrót, Zalabér, Zalavég, Batyk, Pakod, Dötk, Zalaszentlászló, Sénye, Kallósd, Kehidakustány |
| **esetmenedzser** | 8 óra  közalkalmazott | **szociális munkás** | Zalaszentgrót, Tekenye, Türje, Szalapa, Mihályfa, Óhid, Sümegcsehi, Kisvásárhely, Kisgörbő, Nagygörbő, Döbröce |
| **szociális diagnózist készítő esetmenedzser** | 8 óra közalkalmazott | **szociálpedagógus** | A járás területe |
| **óvodai és iskolai szociális segítő** | 8 óra  közalkalmazott | **szociális munkás** | A járás területén működő óvodák, iskolák |
| **óvodai és iskolai szociális segítő** | 4 óra  közalkalmazott | **szociálpedagógus** | A járás területén működő óvodák, iskolák |
| **tanácsadó**  **megbízási szerződés** | GYK/182-1/2019.  GYK/153-3/2016. | **pszichológus,**  **jogász,**  **család- és pár terapeuta** | A járás területe |

A hatósági intézkedésekkel érintett ügyekkel **két esetmenedzser** foglalkozott a tavalyi évben, akik az intézményi munkamegosztás szerint, a védelembe vett, nevelésbe vett gyermekek esetében szociális segítő munkát is végeznek, szerveznek és koordinálnak. A hatósági intézkedésekre, ill. a hatósági eljárások megindítására vonatkozó javaslatot – kivételt képezhet az, amikor a Szolgálat súlyos veszélyeztetettséget észlelve közvetlenül tesz javaslatot hatósági intézkedésre a gyámhivatal felé (ideiglenes hatályú elhelyezés) – az esetmenedzser teszi meg.

Az esetmenedzserek leterheltsége a tavalyi évben is elég nagy volt, a jogszabályban előírt maximális létszámhoz közeli gyermekszámmal dolgoztak. Így esetmenedzserenként havi szinten 45-55 fő gyermek és családba fogadott gyermek, illetve azok szüleinek segítése, a kialakult élethelyzet, probléma megoldásának segítése, koordinálása volt a feladat. Azonban a leterheltség nemcsak a magas esetszámban mutatkozott meg, hanem az esetek súlyossága is megkívánta a szakemberek magas fokú odafigyelését. A tavalyi év során esetmenedzser váltásra került sor. Az új esetmenedzser szakmai tapasztalattal rendelkezik, munkáját önállóan végzi.

**Óvodai és iskolai szociális segítő tevékenységet** a 2019. évben már sikerült a törvényi kötelezettségnek eleget téve két fővel ellátni. A járásban tanuló gyermekek létszáma alapján 1,5 fő szakember biztosítása a kötelező létszám, melynek eleget téve 2020-tól biztosított volt a két szakember jelenléte a járás oktatási, nevelési intézményeiben. A szolgáltatást 17 intézményben látják el a járás területén.

**Szociális diagnózist felvevő esetmenedzser** alkalmazása 2019. januárjától normatív támogatás alapján történik, mely szerint Központonként 1 fő végzi ezt a feladatot. 2020. évben a szociális diagnózis felvétele folyamatosan biztosított volt, egy kolléga végzi a feladatot, aki előzőekben családsegítőként dolgozott intézményünknél. Ennek fontos szerepe van abban, hogy olyan szakember lássa el ezt a feladatot, aki a szociális ellátórendszert átlátja, valamint ismeri a járás területét, az ott élő embereket.

***Az Intézmény tárgyi feltételeinek alakulása a 2020. évben***

A **Család és Gyermekjóléti Központ**, valamint a **Család és Gyermekjóléti Szolgálat** változatlanul a volt gimnázium épületében, a Zalaszentgrót, Batthyány u. 15. szám alatt, az intézmény telephelyén található meg a Zalaszentgróti Közös Önkormányzati Hivatal Intézményüzemeltetési Osztályának munkatársaival együtt 2014. májusa óta.

Az akadálymentesített épületben a két szolgáltatás számára rendelkezésre álló helyiségek: 2 irodahelyiség – dolgozói szoba, 1 szakmai vezetői szoba, 1 fogadószoba, 1 csoportszoba, váróhelyiség a folyosón, valamint a Zalaszentgróti Közös Önkormányzati Hivatal Intézményüzemeltetési Osztályának munkatársaival közös használatban 1 konyha, 3 mosdó férfi/női, valamint 1 akadálymentesített mosdó található.

**A telephely** irodahelységeit a Zalaszentgrót Város Önkormányzatával kötött bérleti szerződés alapján használja a két szakmai egység, a társulást alkotó önkormányzatok fogadóórák megtartására ingyen biztosítanak helyet a családsegítők és az esetmenedzserek számára.

**A szolgálati autó** maximális kihasználtsággal működött 2020-ban is. Indokolt esetben előzetes engedély alapján a saját gépkocsi használata is szükségessé vált főként az óvodai és iskolai szociális segítők számára a kis települések közti közlekedés nehézségei miatt. A gépkocsi használat mellett előfordul a távolsági autóbusz használata is.

Az intézmény a Központ munkatársai közül 3 fő számára pedig munkába járáshoz térít üzemanyag költséget.

**A Központ szolgáltatásait igénybe vevő személyek száma**

**Zalaszentgrót város közigazgatási területén**

A tavalyi év során is voltak, akik a Központot személyesen keresték fel és kértek ügyintézésben segítséget, tanácsot, információt és voltak, akiket az esetmenedzser keresett fel otthonában pl. környezettanulmány elkészítésének céljából.

**Rendszeresen** 63 fő vette igénybe a 2020. év folyamán a központ szolgáltatásait, mely esetekben jogerős hatósági intézkedésben érintett, esetmenedzseri tevékenység történt.

A 2019. évhez képest a nyilvántartásunkban lévő személyek száma 27 fővel csökkent.

**A Központ szolgáltatásait igénybe vevő személyek száma**

**Zalaszentgrót járás közigazgatási területén**

**Rendszeresen** 267 fő vette igénybe rendszeresen a 2020. év folyamán a Központ szolgáltatásait, mely esetekben jogerős hatósági intézkedésben érintett, esetmenedzseri tevékenység történt.

A 2019. évhez képest a Központ nyilvántartásában lévő személyek száma 36 fővel csökkent.

**Esetmenedzseri munka bemutatása a hatósági intézkedésre tett javaslatok**

**Zalaszentgrót város közigazgatási területén**

|  |  |  |  |
| --- | --- | --- | --- |
| **Sorsz.** | **Hatósági intézkedés** | **Hatósági intézkedésekre tett javaslatok száma (db)** | |
| **összes javaslat száma** | ebből előző évről áthúzódó esetek száma |
| 1. | Védelembe vétel | 5 | 1 |
| 2. | Megelőző pártfogás | - | - |
| 3. | Ideiglenes hatályú elhelyezés | 3 | - |
| 4. | Nevelésbe vétel | - | - |
| 5. | Családba fogadás | 4 | - |
| 6. | A gyermek gondozási helyének megváltoztatása | -  - | - |
| 7. | A gyermek után járó családi pótlék természetbeni formában történő nyújtása | 1 | - |
|  | **Összesen** | **12** | **1** |

**Védelembe vétel:**

A 2020. évben hatósági intézkedés keretében védelembe vételre 5 gyermek ügyében tettünk javaslatot. Ez a 2018. évhez képest 10 fővel csökkent Zalaszentgrót városában. (A 2019. évben a magas, 15 főt elérő védelembe vételi javaslat egy családból 10 gyermeket érintett.) Zalaszentgróton ezen kívül 4 gyermek esetben nem került sor a hatósági intézkedés, a védelembe vétel elrendelésére, azonban alapellátás keretében az együttműködés folytatódott a Szolgálat bevonásával.

**Megelőző pártfogásra** az év során Zalaszentgrót városában nem került sor.

**Nevelésbe vételi** javaslatra a felülvizsgálatok kapcsán került sor, a gyermekek esetében a hatósági intézkedések fennmaradtak, engedélyt kaptak a gyermekek, hogy szünetek alkalmával hazalátogassanak.

**Ideiglenes hatályú elhelyezési javaslatra** 3 gyermek esetében került sor. Két gyermek esetében ők maguk kérték a családból való kikerülést, egy gyermek esetében családi elhanyagolás, a gyermek nem megfelelő ellátása miatt került sor a családból való kiemelésre. A Központ munkatársai szállították mindhárom esetben a gyermekeket a zalaegerszegi Befogadó Otthonba.

**Esetmenedzseri munka bemutatása hatósági intézkedésre tett javaslatok**

**a Zalaszentgróti járás közigazgatási területén**

|  |  |  |  |
| --- | --- | --- | --- |
| **Sorsz.** | **Hatósági intézkedés** | **Hatósági intézkedésekre tett javaslatok száma (db)** | |
| **összes javaslat száma** | ebből előző évről áthúzódó esetek száma |
| 1. | Védelembe vétel | 35 | 1 |
| 2. | Megelőző pártfogás | 1 | - |
| 3. | Ideiglenes hatályú elhelyezés | 6 | - |
| 4. | Nevelésbe vétel | 5 | - |
| 5. | Családba fogadás | 16 | - |
| 6. | A gyermek gondozási helyének megváltoztatása | 2 | - |
| 7. | A gyermek után járó családi pótlék természetbeni formában történő nyújtása | 1 | - |
|  | **Összesen** | **55** | **1** |

**Védelembe vétel:**

A 2020. év során 35 gyermeket érintően került sor védelembe vételi javaslat megküldésére a Gyámhivatal felé a Zalaszentgróti járás területén. A javaslatok közül nem volt elutasított. A javaslatokat az alábbi okok tették indokolttá: gyermeknevelési nehézségek, életviteli problémák, lakhatási bizonytalanság, párkapcsolati bizonytalanságok, mentális problémákkal küzdő szülők/gyermekek, párkapcsolati bizonytalanságok, magatartásproblémás gyermek, bűnelkövetéssel való gyanúsítás, deviáns magatartás, tankötelezettség nem teljesítése, óvodai mulasztás.

A védelembe vétel elrendelését követően az esetmenedzserek elkészítették a családi/egyéni gondozási-nevelési terveket, amelybe a Szolgálat területileg illetékes családsegítőjét is bevonták, akivel az év során rendszeresen konzultáltak és közös családlátogatást tettek számos alkalommal. A tavalyi évben a hatósági intézkedésre tett javaslatok számába kisebb csökkenést mutatkozott.

**Megelőző pártfogás:**

Az elmúlt év során megelőző pártfogásra 1 gyermek esetében tettek javaslatot annak érdekében, hogy a gyermek az általa elkövetett bűncselekményt ismételten ne kövesse el, tanuljon abból, próbálja életét a társadalmilag elvárható mederben tartani.

**Ideiglenes hatályú elhelyezés:**

6 gyermek esetében került sor az ideiglenes hatályú elhelyezésre a járás területén. Két gyermek esetében ők maguk kérték a családból való kikerülést, egy gyermek esetében családi elhanyagolás, a gyermek nem megfelelő ellátása miatt került sor a családból való kiemelésre. 1 gyermek esetében gondozási helyváltozásra tettünk javaslatot. Egy gyermek esetében tett esetmenedzser kolléga javaslatot ideiglenes hatályú elhelyezésre az édesanya életvitele, lakhatási problémái, illetve a hanyag, nemtörődöm viselkedése ismeretében. A gyermek nevelésbevételi eljárás alatt áll, mivel a családba fogadó rokonok nem vállalják tovább a nevelését, gondozását. További egy gyermeknél, egy újszülött csecsemőt érintően tett javaslatot az esetmenedzser ideiglenes hatályú elhelyezésre. Az Intézmény munkatársai 4 gyermek esetben szállították a gyermekeket a Befogadó Otthonba.

**Nevelésbe vétel/fenntartás:**

Nevelésbe vételi javaslatra 2 gyermek esetében került sor egy családot érintően, mivel a kiskorú gyermekek nem tettek eleget a tankötelezettségüknek, amelyhez a szülő asszisztált és nem tette meg a szülői kötelezettségeit. 3 gyermek kapcsán a szülő magatartása, a gyermek elhanyagolása miatt került sor a javaslat megtételére.

Az esetmenedzserek a gyermekek családból való kikerülését követően is rendszeresen tartottak kapcsolatot a szülőkkel, a gyermekvédelmi gyámmal, valamint a családot körülvevő szakemberekkel. A szülők nagyrészt élnek kapcsolattartási jogukkal. Előfordult, hogy az ünnepek közeledtével lehetőségük volt 1-2 napra hazahozni is a gyermeket. Az esetmenedzserek, valamint a szakmai vezető a gyermekek itthon tartózkodása idején látogatás tett a családnál annak érdekében, hogy lássa, a hazalátogató gyermek a saját családjában hogyan tud beilleszkedni, a felmerülő problémákat helyben lehessen megoldani, illetve a gyermek hazagondozhatósága érdekében tapasztalattal rendelkezzen a gyermek itthoni tartózkodásának körülményeiről. A gyermekek hazalátogatásának ideje általában hétvégékre vagy ünnepnapokra (karácsony, húsvét stb.) esett.

**Családba fogadás:**

**16 főt** érintően készítettek új vagy felülvizsgálat miatt családba fogadás ügyében környezettanulmányt az esetmenedzserek a gyámhatóság felé. Az esetek többségében a nagyszülő vagy családtag látta el a gyámi feladatokat. A családba fogadások száma az elmúlt években fokozatos emelkedést mutat. A tavalyi évhez képest ismét 5 gyermek került családba fogadással elhelyezésre.

**Gyermek után járó családi pótlék természetbeni formában történő nyújtása:**

A tavalyi évben egy gyermek esetében tettek az esetmenedzserek javaslatot a családi pótlék természetben történő felhasználására a gyermek folyamatos ellátottságának biztosítása érdekében.

**Esetmenedzseri munka bemutatása**

**hatósági intézkedéshez kapcsolódó tevékenységek tükrében**

**Zalaszentgrót város közigazgatási területén**

|  |  |  |
| --- | --- | --- |
| **Tevékenység** | **Hatósági intézkedésekhez kapcsolódó tevékenységek száma**  **(esetszám)** | **Hatósági intézkedésekhez kapcsolódó tevékenység keretein belül ellátott kiskorúak száma (fő)** |
| Szociális segítő tevékenység | 189 | 35 |
| Esetkonferencián részvétel | 4 | 8 |
| Első védelembe vételi tárgyaláson részvétel | 2 | 2 |
| Felülvizsgálati tárgyaláson való részvétel – nevelésbe vétel | 4 | 4 |
| Felülvizsgálati tárgyaláson való részvétel – védelembe vétel | 5 | 5 |
| Családlátogatás | 185 | 35 |
| Környezettanulmány készítése önállóan | 9 | 12 |
| **Összesen** | **398** | **101** |

**Esetkonferencián részvétel:**

A járási jelzőrendszeri tanácsadó/szakmai vezető és az esetmenedzserek mind a Központ által, mind a Szolgálat által szervezett esetkonferenciákon részt vettek. Zalaszentgróton **4 alkalommal** került sor esetkonferenciára a Család- és Gyermekjóléti Központ szervezésében, amely **8 kiskorút érintett**.

Zalaszentgróton az észlelő- és jelzőrendszer tagjaival – az oktatási intézmények pedagógusaival (iskola, óvoda), a védőnőkkel, a gyermekorvosokkal, a rendőrséggel – rendszeresen/aktuálisan megtörténik az információ/tapasztalatcsere, az esetkonferenciákon való részvételt ők is fontosnak ítélték és igyekeztek az azon való megjelenésnek eleget tenni. Egyéb elfoglaltság esetén írásban tájékoztatták az Intézményt a gyermek(ek) helyzetéről, véleményükről. A 2020. évben kialakult pandémiás helyzetre való tekintettel az esetkonferenciák több esetben online módon kerültek megtartásra. Tapasztalatok szerint a jelzőrendszer tagjai részt vettek folyamatosan ezeken a megbeszéléseken, azonban a kommunikáció az online térben személytelen volt. A családtagok reakciói nem voltak megfigyelhetők, a szakemberek nem érzékelték a személyes találkozások kapcsán már tapasztaltakat.

**Családlátogatás:**

Az esetmenedzserek a 2020. év során **185 alkalommal 35 kiskorút érintően** tettek családlátogatást a településen a kliensek lakóhelyén. A Zalaszentgróton tett családlátogatások zömére egyedül mentek a munkatársak, a városrészben pedig általában a Szolgálat családsegítőjével közös családlátogatásra került sor.

**Környezettanulmány készítése:**

Az év során **9 db** környezettanulmányt **készített** az esetmenedzser **12 kiskorút érintően**. Környezettanulmány készítésére a gyámhatóság kérte fel a Központot, pl. családba fogadási ügyek felülvizsgálatának kapcsán, illetve lakhatást, lakókörnyezetet, egyéb személyek nevelési alkalmasságát érintő kérdések kapcsán.

**Esetmenedzseri munka bemutatása**

**a hatósági intézkedéshez kapcsolódó tevékenységek tükrében**

**Zalaszentgróti járás közigazgatási területén**

|  |  |  |
| --- | --- | --- |
| **Tevékenység** | **Hatósági intézkedésekhez kapcsolódó tevékenységek száma**  **(esetszám)** | **Hatósági intézkedésekhez kapcsolódó tevékenység keretein belül ellátott kiskorúak száma (fő)** |
| Szociális segítő tevékenység | **1144** | **149** |
| Esetkonferencián részvétel | **20** | **38** |
| Első védelembe vételi tárgyaláson részvétel | **18** | **26** |
| Felülvizsgálati tárgyaláson való részvétel – nevelésbe vétel | **21** | **26** |
| Felülvizsgálati tárgyaláson való részvétel – védelembe vétel | **18** | **20** |
| Családlátogatás | **977** | **149** |
| Környezettanulmány készítése önállóan | **38** | **49** |
| **Összesen** | **2236** | **457** |

**Esetkonferencián részvétel:**

A járási jelzőrendszeri tanácsadó/szakmai vezető és az esetmenedzserek mind a Központ által, mind a Szolgálat által szervezett esetkonferenciákon részt vettek. A Központ által szervezetten a járás területén **20 alkalommal** került sor esetkonferenciára, amely **38 kiskorút érintett**.

Az esetkonferenciákon a családon kívül, a gyermekeket körülvevő szakemberek, az oktatási intézmények pedagógusaival (iskola, óvoda), a védőnőkkel, a gyermekorvosokkal, a rendőrséggel rendszeresen/aktuálisan megtörténik az információ/tapasztalatcsere és az esetkonferenciákon való részvételt ők is fontosnak ítélték és igyekeztek az azon való megjelenésnek eleget tenni. Azon esetben, ahol valamilyen hivatalos elfoglaltság miatt nem tudtak eleget tenni a szakemberek a megjelenésnek, ott megtörténtek a telefonos információcserék, illetve írásos tájékoztatás megküldése is megtörtént a távolmaradók részéről.

A 2020. évben kialakult pandémiás helyzetre való tekintettel az esetkonferenciák több esetben online módon kerültek megtartásra. Tapasztalatok szerint a jelzőrendszer tagjai részt vettek folyamatosan ezeken a megbeszéléseken, azonban a kommunikáció az online térben személytelen volt. A családtagok reakciói nem voltak megfigyelhetők, a szakemberek nem érzékelték a személyes találkozások kapcsán már tapasztaltakat.

**Családlátogatás:**

Az esetmenedzserek **977 alkalommal, 149 kiskorút érintően** tettek családlátogatást a településeken a 2020. év során. A családlátogatások alkalmával egyedül vagy a Szolgálat családsegítőjével közös családlátogatásra került sor. A tavalyi évhez képest magasabb számban történt személyes megkeresés a kliensek lakóhelyén annak érdekében, hogy a családban felmerülő problémákat helyben, saját lakóhelyükön tudják felmérni, melyre a megfelelő megoldások kidolgozásában, azok megoldásában tudjanak segítséget nyújtani a családok számára.

A pandémiás helyzet ellenére a családlátogatások száma a tavalyi évben nőtt, ennek egyik oka, hogy a családok sok helyen otthon voltak, a gyermekek nem jártak iskolába, óvodába, a szülők munkahelye megszűnt, mely miatt a családokat intenzívebben kellett kontrollálni, segíteni. Az esetmenedzserek a veszélyhelyzet idején inkább az udvaron találkoztak a családokkal, a megfelelő védőeszközök használata biztosított volt minden dolgozó számára.

**Környezettanulmány készítése:**

Az év során **38 db környezettanulmányt** készítettek a Központ esetmenedzserei, ami **49** kiskorút érintett. A tavalyi évben ezek száma nem nőtt, csak rendkívüli esetekben kérték fel a gyámhivatalok hatóságok környezettanulmány készítésére az intézményt. A környezettanulmányok nagy része a családba fogadás kapcsán, annak felülvizsgálata miatt volt szükséges.

**Esetmenedzseri munka bemutatása,**

**hatósági intézkedés nyomán gondozott kiskorúak**

**Zalaszentgrót város közigazgatási területén**

|  |  |  |  |  |  |  |
| --- | --- | --- | --- | --- | --- | --- |
|  | **Védelembe vett** | **Ideiglenes hatállyal elhelyezett** | **Nevelésbe vett** | **Utógondozás, szakellátásból kikerült** | **Összesen** | **Ebből lány** |
| Összes érintett száma (fő) | **14** | **3** | **5** | **5** | **27** | 12 |
| Ebből: 0-2 év | 3 | 0 | 2 | 0 | **5** | 3 |
| 3-5 év | 3 | 1 | 1 | 1 | **6** | 4 |
| 6-13 év | 5 | 2 | 1 | 3 | **11** | 4 |
| 14-18 év | 3 | 0 | 1 | 1 | **5** | 1 |
| Összes érintettből lány | 5 | 2 | 4 | 1 | 12 |  |

**Védelembe vétel:**

Az év során 14 esetben került sor védelembe vételi javaslat/védelembe vétel fenntartásával a hatósági intézkedés elrendelésére. A hatósági intézkedés után a gyámhatóság által meghozott új határozattal egy új gondozási terv elkészítését követően indult meg a segítő, koordináló munka. A 2019. évhez képest változást nem mutat a statisztika, így a védelembe vétel elrendelése a 2020. évben 12 főről kis mértékben, 2 fővel emelkedett.

A javaslatokat az alábbi okok tették indokolttá: iskolai és óvodai mulasztás, beilleszkedési nehézség, gyermeknevelési nehézség, életiviteli problémák, párkapcsolati bizonytalanságok, elhanyagolás.

Zalaszentgróton a nevelési-oktatási intézmények pedagógusaival, a védőnőkkel, a gyermekorvosokkal, a rendőrséggel rendszeresen/aktuálisan megtörténtek az információ/ tapasztalatcserék, az esetkonferenciákon való részvételt a jelzőrendszer tagjai is fontosnak ítélték és igyekeztek az azon való megjelenésüknek eleget tenni.

**Ideiglenes hatályú elhelyezés /Nevelésbe vétel/Utógondozás:**

Az év során 1 esetben volt szükség ideiglenes hatályú elhelyezésre, egy 3 éves kisgyermek esetében, a szülők nem megfelelő életvitele miatt. A gyermek idővel az édesanyához került, aki elhagyta élettársát, új életet kezdett. 2 gyermek kérte azonnali hatályú elhelyezésüket szüleik életmódja miatt. A rendőrségi eljárás ebben az esetben még folyamatban van.

**Esetmenedzseri munka bemutatása,**

**hatósági intézkedés nyomán gondozott kiskorúak**

**a Zalaszentgrót járás közigazgatási területén**

**Hatósági intézkedés nyomán gondozott kiskorúak száma korcsoportok szerint**

|  |  |  |  |  |  |  |
| --- | --- | --- | --- | --- | --- | --- |
|  | **Védelembe vett** | **Ideiglenes hatállyal elhelyezett** | **Nevelésbe vett** | **Utógondozás, szakellátásból kikerült** | **Összesen** | **Ebből lány** |
| Összes érintett száma (fő) | 71 | 6 | 41 | 7 | 125 | 58 |
| Ebből: 0-2 év | 12 | 2 | 5 | 0 | 19 | 12 |
| 3-5 év | 12 | 0 | 6 | 1 | 19 | 9 |
| 6-13 év | 21 | 2 | 16 | 3 | 42 | 11 |
| 14-18 év | 26 | 2 | 14 | 3 | 45 | 26 |
| Összes érintettből lány | 32 | 3 | 20 | 3 | 58 |  |

A hatósági intézkedés nyomán gondozott kiskorúak számát tekintve a 2019. évhez képest kismértékben emelkedett a védelembe vett gyermekek száma.

**Védelembe vétel:**

A hatósági intézkedésekre tett javaslatok száma védelembe vétel esetében **71 fő** gyermeket érintően éltek védelembe vételi/fenntartó javaslattal. A gyámhivatal a gyermekek veszélyeztetettségének megszűntetése érdekében a gyermekek védelembe vételéről határozott. A 2019. évhez képest 18 fővel emelkedett a védelembe vett gyermekek száma.

A 2020. évre is igaz, hogy a védelembe vett kisebb gyermekeknél elsősorban a szülők mulasztásai (óvodai kötelezettség nem megfelelő módon való teljesítése, higiéniás körülmények és a személyi higiéniában mutatkozó problémák, életviteli problémák) domináltak, míg a kamasz gyermekek esetében a kötődések hiánya, a beilleszkedés nehézsége, deviáns magatartás okoz nagyobb problémát. A serdülőkorú fiatalok esetében a kötődések hiánya, a beilleszkedés nehézsége, motiválatlanság, a tanulás értékének elvesztése játszott nagy szerepet a védelembe vétel elrendelésében. A probléma nemcsak az igazolatlan iskolai mulasztásokban mutatkozott meg, hanem a pandémia miatt a gyermekek online oktatásának kapcsán az online órákon való részvétel, valamint a feladatok visszaküldése is gondot okozott.

**Ideiglenes hatályú elhelyezés:**

A 2020. évben ideiglenes hatályú elhelyezésre 6 gyermek esetében került sor. A gyermekeket érintően történt ideiglenes hatályú elhelyezés a járás területén a szülők nem megfelelő életvitele, gyermekneveléshez való hozzáállása és a nem megfelelő lakhatás miatt kerültek a gyerekek a Befogadó Otthonba, majd nevelőszülőkhöz.

**Nevelésbe vétel/fenntartás:**

A 2020. évben a nevelésbe vett gyermekek számában változás nem volt. A felülvizsgálatok során gyermek hazagondozására nem került sor, továbbra is szükséges volt a hatósági intézkedés fenntartása.

A tavalyi évben 41 gyermek szüleinél végeztek az esetmenedzserek szociális munkát a gyermekek esetleges hazakerülése érdekében.A nevelésbe vételi javaslatra a szülők nem megfelelő életvitele, családi konfliktusok, szülő-gyermek közti nagyfokú konfliktus, alkoholproblémák miatt került sor. Az esetmenedzserek a gyermekek családból való kikerülését követően is rendszeresen tartottak kapcsolatot a szülőkkel, falugondnokkal, valamint a gyermekvédelmi gyámjával, a család életében megjelenő szakemberekkel. A szülők nagyrészt élnek kapcsolattartási jogukkal. Több gyermek esetében van lehetőség arra, hogy a szülői házhoz a gyermekeket pár napra, egy-egy hétre hazahozhatják a szülők kapcsolattartásra. Ezen alkalmak általában hétvégére vagy ünnepnapra esnek, amikor az esetmenedzser, szakmai vezető felkereste a családot otthonában. Rendszeres kapcsolattartásra a szülőknek van lehetősége, mellyel több szülő rendszeresen él is. Nagyrészt a gyermekek gondozási helyén történik a folyamatos kapcsolattartás, ahol a szülők és a gyermekek személyesen találkozhatnak.

**Utógondozás, szakellátásból kikerült:**

7 fő gyermek utógondozását rendelte el a gyámhatóság, akik esetében a nevelésbe vétel megszüntetését követően az esetmenedzserek utógondozás keretében segítik a családjukba visszakerülő gyermekek beilleszkedését, valamint a szülőket a gyermekek megfelelő ellátásában.

**A Család- és Gyermekjóléti Központ speciális feladatai**

A Család- és Gyermekjóléti Központ az általános szolgáltatási feladatain túl a Gyvt. 40/A. § (2) bekezdése alapján speciális szolgáltatásokat, programokat nyújt, amelynek keretén belül

* utcai és – ha a helyi viszonyok azt indokolják – lakótelepi szociális munkát,
* kapcsolattartási ügyeletet, ennek keretében közvetítői eljárást biztosít,
* kórházi szociális munkát biztosít – ha a helyi viszonyok azt indokolják –,
* gyermekvédelmi jelzőrendszeri készenléti szolgálatot,
* jogi tájékoztatásnyújtást és pszichológiai tanácsadást,
* családkonzultációt, családterápiát, családi döntéshozó konferenciát biztosít,
* szociális diagnózis készít,
* óvodai és iskolai szociális segítő tevékenységet lát el.

**Az adatok a járás területén igénybe vevők számát és az igénybevétel gyakoriságát mutatja.**

|  |  |  |  |  |  |  |  |
| --- | --- | --- | --- | --- | --- | --- | --- |
| Sor-szám | **Tevékenység** | **Speciális tevékenységek száma** (db) | | | **Speciális tevékenység keretein belül ellátott**  **személyek száma** (fő) | | |
| **összes** | jogerős hatósági intézkedéssel érintett | központ-ban végzett | **összes** | jogerős hatósági intézkedéssel érintett | központ-ban ellátott |
| 1. | Kapcsolattartási ügyelet | 24 | 24 | 24 | 3 | 3 | 3 |
| 2. | Utcai szociális munka | 1 | - | - | 1 | - | - |
| 3. | Kórházi szociális munka | - | - | - | - | - | - |
| 4. | Óvodai és iskolai szociális munka | 660 | - | 660 | 1354 | - | - |
| 5. | Szociális diagnózis felvétele | 33 | - | 33 | 69 | - | 69 |
| 6. | Készenléti szolgálat | 105 | - | 105 | - | - | - |
| 7. | Jogi tanácsadás | 3 | - | 3 | 3 | - | 3 |
| 8. | Pszichológiai tanácsadás | 67 | 18 | 67 | 18 | 8 | 18 |
| 9. | Család- és párterápia | 17 | 11 | 17 | 13 | 10 | 13 |
|  | **Összesen** | **905** | **68** | **126** | **1046** | **17** | **30** |

A Központ által biztosított speciális szolgáltatásokra folyamatosan magas az igény. A 2019. évben 274 alkalommal 85 fő esetében történt szakemberek általi segítségnyújtás. A 2020. évben a táblázatból is jól látszik, hogy az esetszámok és a létszámi adatok is magasabbak, melyeket az óvodai és iskolai szociális segítő tevékenység folyamatos végzése, valamint a speciális szolgáltatások iránt megemelkedett esetszám emelt meg. A tavalyi évben kialakult COVID-19 pandémia miatt a családoknak több esetben volt szüksége a speciális szolgáltatások igénybevételére.

**Kapcsolattartási ügyelet:**

A kapcsolattartási ügyelet a gyermek és a kapcsolattartásra jogosult szülő vagy más kapcsolattartásra jogosult személy számára a találkozásra, együttlétre alkalmas semleges helyszínt biztosítja. A felügyelt kapcsolattartást elrendelő szervvel történt előzetes egyeztetést követően a felügyeletet ellátó szakembereket a Központ munkatársai jelentik.

A kapcsolattartás megvalósulásáról, az ott történtekről, a szülő vagy más kapcsolattartásra jogosult személy és a gyermek kapcsolatának alakulásáról, a felügyelet fenntartásának szükségességéről felkérésre, felülvizsgálatára vonatkozó javaslatáról hivatalból tájékoztatja a gyámhivatalt. A kapcsolattartási ügyeletet az esetek számához, valamint azok súlyosságához igazodva egy, ill. szükség esetén két kolléga koordinálja.

A kapcsolattartási ügyeletet a tavalyi évben csökkent. Egy gyermek esetében történtek a kapcsolattartások, melyhez a Központ helyszínt biztosított, itt nem felügyelt kapcsolattartás keretében találkozhatott egymással az édesapa és a gyermek. A szülők különválását követően a szülők nem tudtak megállapodni a kapcsolattartásban, így a gyámhivatali határozat alapján nem felügyelt módon biztosított a kapcsolattartás. Egy másik esetben az édesapa jogosult felügyelt kapcsolattartás mellett kapcsolatot tartani gyermekével, bírósági végzés alapján. Mindazonáltal az édesapa nem élt a kapcsolattartási jogával a tavalyi évben.

A Központban a kapcsolattartási ügyelet időpontja: *péntek 14-17 óra között* és *szombaton 9-12 óra között biztosított.* Az időszakos kapcsolattartások az ünnepek másnapján valósulnak meg. A zavartalan együttlétre az intézmény székhelyén – Zalaszentgrót, Batthyány Lajos u. 32. - került sor.

A kapcsolattartási ügyelet lebonyolításában az esetmenedzserek, a szociális diagnózist felvevő esetmenedzser, az intézményvezető, valamint a szakmai vezető vettek részt a tavalyi évben. A kapcsolattartási ügyeletet a Központ által kidolgozott Kapcsolattartási Házirend, Kapcsolattartási megállapodás szerint biztosítottuk, az ügyeletesek a tapasztalataikat a Kapcsolattartási naplóban rögzítették.

A kapcsolattartási ügyelet biztosításakor a végzésben vagy határozatban szereplő előírást betartva a gyermek és a kapcsolattartásra jogosult szülő számára – felügyelet mellett – igyekeztek az esetmenedzserek a legoptimálisabb feltételeket biztosítani. A felügyelt kapcsolattartást bírósági végzés, illetve gyámhivatali határozat alapján biztosítottuk 2020. évben is.

**Készenléti szolgálat:**

A készenléti szolgálat állandó elérhetőséget, folyamatos jelenlétet biztosít a segítséget kérők részére. A készenléti szolgálat célja a család- és gyermekjóléti központ nyitvatartási idején kívül felmerülő krízishelyzetekben történő azonnali segítség, tanácsadás vagy tájékoztatás nyújtása.

A készenléti szolgálatot állandóan hívható telefonszám biztosításával szervezték meg oly módon, hogy a készenlétben lévő munkatárs szakszerű segítséget tudjon nyújtani, vagy ilyen segítséget tudjon mozgósítani.

A készenléti szolgálat megszervezésével tehát **a nyitvatartási időn túl** felmerülő krízishelyzetekben elérhetőséget, folyamatos **telefonügyeletet biztosítottak** a Központ esetmenedzserei a 2020. évben is. A kliensek által már jól ismert telefonszám – **06 30/545 1190** – áll azok rendelkezésére, akik azonnali tájékoztatást, tanácsot vagy segítséget szeretnének kapni **krízishelyzetükben.** A készenléti telefonszám közismert, a honlapon, szórólapokon szerepel.

Ez a szolgáltatás elsősorban telefonon történő segítségnyújtást jelent, de a kollegák felkészültek arra is, hogy krízishelyzetben a gyermek fellelhetőségének helyén nyújtsanak segítséget. Helyszíni segítségnyújtásra 2020-ban azonban nem volt szükség, a hívásokat telefonos tájékoztatással orvosolni lehetett.

Az ügyeletesek heti váltásban látták el a készenléti szolgálatot, a hívásokról a készenléti naplóban rövid feljegyzés készül, az eseményekről az ügyeletes tájékoztatja az ügyben érintett munkatársakat. A beérkező hívások nagyon sokféle témát érintettek a tavalyi évben is. Az információkéréstől, a családi konfliktuson és a kapcsolattartási problémákon át, a gyermekláthatási kérdésekig, orvosi ügyelet hívását bezáróan, melyekre az ügyeletesek a szükséges segítséget, információt, tanácsadást igyekeztek megnyugtatóan biztosítani.

**Tanácsadások biztosítása:**

**Pszichológiai tanácsadás** keretében a Központ rendszeres konzultációs lehetőséget biztosított a szülők, a gyermekek, a családsegítők, az esetmenedzserek részére a felmerülő problémák kezelése érdekében. A pszichológus a megkereséseket követően feljegyzést készített és konzultált a szakmai vezetővel, esetmenedzserekkel, családsegítőkkel. Abban az esetben, ha az intézmény szolgáltatásában részesült az ügyfél, a gyermek/család érdekében tájékoztatást nyújtott az illetékes szakembernek, illetve jelzéssel élt, ha szükséges volt felvenni a kapcsolatot az érintettekkel. A pszichológus lehetőség szerint és az igények ismeretében csoportfoglalkozás keretében is találkozhatott a gyermekekkel, elsősorban az általa vezetett iskolai csoportban.

Ez a tanácsadási forma régi elvárás volt a járás településein élő és dolgozó szakemberek, családok részéről, a továbbiakban is fejleszteni szükséges. A pszichológus megbízási szerződéssel látja el a feladatot a Központban. Leterheltsége azonban nagy, mind a Pedagógiai Szakszolgálatnál, mind a Központnál. Munkaideje a Központban a tavalyi évben csökkent a kialakult pandémia miatt. A megbízási szerződéssel alkalmazott pszichológusra egyre több az igény, azonban a COVID-19 járvány miatt az ellátást szüneteltetni kellett. Online esetkonzultációra lehetőség volt, de ezzel a szolgáltatással a családok nem igazán éltek. A tavalyi évben is előfordult, hogy egy-másfél hónapot kellett várni a szolgáltatás megkezdésére egy-egy család, gyermek esetében. Tapasztalataink szerint szükséges lenne a gyermekpszichológus alkalmazása magasabb óraszámban, mivel az év során biztosított heti 2 óra időtartam kevésnek bizonyul. Emellett a felnőtt ügyfelek részére is szükséges lenne pszichológus alkalmazására. 2020-ban 67 alkalommal történt szolgáltatásnyújtás, ami 18 főt érintett.

**Jogi tájékoztatásnyújtás** keretében konzultációs lehetőséget biztosítottunk – peres ügyek ellátása nélkül – a különféle családi, polgári és büntető, valamint közigazgatási ügyek intézésének eljárási szabályairól. A jogi végzettségű külső munkatárs segítséget nyújtott beadványok, iratok szerkesztésében, a jogszabályok, a hatósági iratok, végzések, határozatok értelmezésében.

A jogász feladata kettős, egyrészt a segítségért hozzá forduló család vagy gyermek segítése a kialakult helyzet rendezése érdekében, másrészt az intézmény vezetőjének, munkatársainak segítése a jogi háttér-információkkal.

A jogász a megkereséseket követően feljegyzést készített és konzultált a szakmai vezetőkkel. Abban az esetben, ha az intézmény szolgáltatásában részesült az ügyfél, a gyermek/család érdekében tájékoztatást nyújtott az illetékes szakembernek, illetve jelzéssel élt, ha szükséges volt felvenni a kapcsolatot az érintettekkel. A szolgáltatást nyújtó jogász munkajogi, gazdasági, tulajdoni ügyekben és családjogi kérdésekkel kapcsolatban áll rendelkezésre a Zalaszentgróti járás lakossága részére. Jogi tanácsadás keretében 2020-ban a szolgáltatást 3 fő vette igénybe, ahol 3 konzultációra került sor. A veszélyhelyzet ideje alatt a jogász online módon és telefonon ált rendelkezésre a kliensek számára.

**Családkonzultáció, családterápia, párterápia** biztosítása a **FÉSZEK a Lelki Egészségért Egyesület** képviselőjével kötött megállapodás keretében valósult meg. A szolgáltatások hatékonnyá tétele az esetmenedzser/családsegítő javaslata alapján a szolgáltatás közvetítésével valósult meg.

**A család- és párterápia** olyan rendszerszemléletű terápiás megsegítés, amely lehetőséget kínál arra, hogy elakadásukban, elbizonytalanodásukban közös munkával megoldásokat kínál, hogy újra kiegyensúlyozottakká válhassanak életszakaszukban, szerepeikben a kliensek. A családra és a párkapcsolatra, mint rendszerre tekint, melyben folyamatos, cirkuláris hatások érik a tagokat. Ahhoz, hogy változást érjenek el, többnyire a rendszer működésén kell változtatni, ebben nyújtanak segítséget.

2020-ban 17 alkalommal 13 személy bevonásával történt a tevékenység. Az elvált szülők közti konfliktus kezelésére, a gyermeknevelési problémák, konfliktusok oldására, valamint a gyermekek és gyámjuk között kialakult konfliktusos helyzet miatt került sor a terápiára.

Továbbra is igaz, hogy a család- és párterápia iránt elsősorban olyan családok érdeklődnek, akiknél a gyermek nevelésében, gondozásában mutatkoznak konfliktusok, vagy a válás kérdésében nem tudnak megegyezni. Azonban sok esetben csak az egyik fél mutatott hajlandóságot, valódi motivációt a szolgáltatás igénybevételére, a másik fél nem kívánta igénybe venni a szolgáltatást.

**Utcai szociális munka:**

A Központ az utcai szociális munka feladatait a gyermekek, fiatalok köré építette fel. Az utcai szociális munka feladata alapvetően, hogy a magatartásával testi, lelki, értelmi fejlődését veszélyeztető, szabadidejét az utcán töltő, kallódó, csellengő gyermeket segítse, valamint a lakóhelyéről önkényesen eltávozó, vagy gondozója által a lakásból kitett, ellátás és felügyelet nélkül maradó gyermek lakóhelyére történő visszakerülését elősegítése, szükség esetén átmeneti gondozásának vagy gyermekvédelmi gondoskodásban részesítésének kezdeményezése. Az utcai szociális munka célul tűzheti ki a gyermekek beilleszkedését, szabadidejük hasznos eltöltését, segítő programok szervezését a járás területére vonatkozóan, az érintett gyermekek lakókörnyezetében, illetve egyéb helyszíneken vagy a család- és gyermekjóléti központ területén, lehetőség szerint bevonva a gyermek családját is a programokba.

A Család- és Gyermekjóléti Központ munkatársai feladataik teljesítése során számítanak a **Keszthelyi Rendőrkapitányság Zalaszentgróti Rendőrőrsének,** valamint a **Zalaszentgróti Városvédő Polgárőr Egyesület** együttműködésére (GYK:/208-3/2016.), melynek érdekében együttműködési megállapodás megkötésére is sor került. Zalaszentgrót város rendezvényein az év során három alkalommal került sor utcai szociális munkára. A Család- és Gyermekjóléti Központ munkatársai az utcai szociális munka keretein belül elsősorban a közterületeken, olyan önálló szakmai tevékenységet végeztek, melynek célja a jelenléten keresztül a gyermekek és a fiatalok elérése, szükségleteik, hiányállapotaik, problémáik felkutatása, azok kielégítése és a megfelelő szolgáltatáshoz való hozzájutás elősegítése. Az szociális szakember munkája során információkat gyűjt célcsoportja szabadidő eltöltési, viselkedésbeli szokásairól, mely alapján segítő programokat szervezhet. A célkitűzés a gyermek, a fiatal megismerése; problémáinak, gondolkodásának megismerése, szükségleteik feltérképezése, információgyűjtés; bizalomépítés; megfelelő szolgáltatásokhoz közvetítés.

**Kórházi szociális munka:**

A kórházi szociális munka feladata elsősorban a szülészeti-nőgyógyászati osztályon a kórházi védőnővel együttműködve a válsághelyzetben lévő anyának és gyermekének segítése, valamint a gyermekosztályon a gyermekelhanyagolás és bántalmazás észlelése esetén jelzéssel élni a gyermekjóléti szolgáltatást nyújtó szolgáltatónál, vagy hatósági eljárást kell kezdeményezni.

A Család- és Gyermekjóléti Központ ellátási területén, a Zalaszentgróti járásban nincs kórházi ellátás, ezért az intézmény megállapodást kötött a **Zalaegerszegi Szent Rafael Kórház** főigazgatójával (GYK/83-2/2017.), amelyben rögzítik a kórházi szociális munka biztosításának kereteit, valamint az együttműködés módját. 2020-ban nem érkezett jelzés a kórháztól.

**Óvodai- iskolai szociális munka:**

A 2020. évben az óvodai és iskolai szociális segítő tevékenységet a

* Deák Ferenc Általános Iskola, Gimnázium ás Alapfokú Művészeti Iskola Zalaszentgrót (alsótagozata)
* Zalaszentlászlói Kerekerdő Óvoda-bölcsőde
* Kehidakustányi Deák Ferenc Napköziotthonos Óvoda
* Lorántffy Zsuzsanna Református Óvoda, Általános Iskola, Gimnázium és Kollégium
* Zalaszentgróti Napköziotthonos Óvoda-Bölcsőde
* Koncz Dezső Általános Iskola, Kollégium, Készségfejlesztő Iskola és Egységes Gyógypedagógiai Módszertani Intézmény
* Fazekas József Általános Iskola / Sümegcsehi
* Sümegcsehi Lurkó Óvoda
* Deák Ferenc Általános Iskola, Gimnázium ás Alapfokú Művészeti Iskola Zalaszentgrót (felsőtagozata)
* Deák Ferenc Általános Iskola, Gimnázium ás Alapfokú Művészeti Iskola Zalaszentgrót (gimnázium)
* Óhid-Mihályfa Napköziotthonos Óvoda
* Zalabéri Általános Iskola és Alapfokú Művészeti Iskola
* Zalabéri Kastélykert Óvoda
* Türjei Szent László Általános Iskola
* Pakodi Szivárvány Óvoda-Bölcsőde
* Türjei Szent László Óvoda-bölcsőde

intézményekben láttak el a szakemberek.

A 2020. évben a COVID-19 járvány miatt az óvodai és iskolai szociális segítő tevékenység sajnálatos módon nem a tervek szerint alakult. Az év során az előre eltervezett szolgáltatások helyett, új szolgáltatásokat és alternatív megoldásokat kellett találni.

Az első hullám idején a Home Office-ra, illetve a digitális oktatásra történő átállás korlátozta a nevelési, oktatási intézmények látogatását. A második hullám ideje alatt az intézmények a rájuk háruló plusz feladatok és költségek, valamint a nem egyértelmű szabályozások miatt korlátozták a feladat ellátását.

Ennek fényében a 2020. év iskolai, óvodai szociális tevékenység a következő táblázat szerint valósult meg:

|  |  |  |  |  |  |
| --- | --- | --- | --- | --- | --- |
| Intézmény neve | egyéni esetkezelés | csoportos foglalkozás | Saját szervezésű közösségi | Iskolai közösségi programba csatlakozás | Szakemberek és szülők |
| Koncz Dezső Egységes Gyógypedagógiai Intézmény | 4 alkalom | 15 fő | 0 fő | 59 fő | 15 alkalom |
| Deák Ferenc Általános Iskola, Gimnázium és Alapfokú Művészeti Iskola | 69 alkalom | 62 fő | 0 fő | 64 fő | 47 alkalom |
| Zalaszentlászlói Kerekerdő Óvoda-bölcsőde | 7 alkalom | 0 fő | 0 fő | 19 fő | 15 alkalom |
| Kehidakustányi Deák Ferenc Napköziotthonos Óvoda | 9 alkalom | 0 fő | 0 fő | 5 fő | 12 alkalom |
| Lorántffy Zsuzsanna Református Óvoda, Általános Iskola, | 17 alkalom | 0 fő | 0 fő | 0 fő | 12 alkalom |
| Zalaszentgróti Napköziotthonos Óvoda-Bölcsőde | 6 alkalom | 60 fő | 0 fő | 0 fő | 20 alkalom |
| Zalabéri Általános Iskola | 34 alkalom | 8 fő | 0 fő | 0 fő | 35 alkalom |
| Zalabéri Kastélykert Óvoda | 9 alkalom | 0 fő | 0 fő | 32 fő | 15 alkalom |
| Türjei Szent László Általános Iskola | 11 alkalom | 0 fő | 0 fő | 0 fő | 12 alkalom |
| Türjei Szent László Óvoda-bölcsőde | 3 alkalom | 0 fő | 0 fő | 80 fő | 12 alkalom |
| Pakodi Szivárvány Óvoda-Bölcsőde | 4 alkalom | 0 fő | 0 fő | 12 fő | 12 alkalom |
| Fazekas József Általános Iskola | 8 alkalom | 0 fő | 0 fő | 0 fő | 12 alkalom |
| Sümegcsehi Lurkó Óvoda | 3 alkalom | 0 fő | 0 fő | 32 fő | 18 alkalom |
| Óhíd-Mihályfa Napköziotthonos Óvoda | 5 alkalom | 0 fő | 0 fő | 23 fő | 20 alkalom |
| Összesen | **189 alkalom** | **145 fő** | **0 fő** | **326 fő** | **257 alkalom** |

A nyári szünetben a 2020.07.22. - 2020.08.07. közötti időszakban 6 héten át fogadták a gyerekeket a GRÓTMACI NAPKÖZIS TÁBORBA. A Központ sikeresen pályázott az Erzsébet programon, ezért 3 hetük Grótmaci Erzsébet tábor néven valósult meg. A táborban összesen 81 gyermek vett részt. Az önkormányzat mellett helyi vállalkozók és őstermelő támogatta a programok megvalósulását. A tábori életet sokféle programmal igyekeztek színesíteni – a kézműves foglalkozásoktól, a kirándulásokon, a strandoláson, a sporttevékenységeken át, a farmlátogatásig – és minden hetet a szülőkkel közösen zártak egy közös zenés, szalonnasütős/virslievős, jégkrémezős délutánnal, ahol a heti versenyek eredményhirdetésére, a gyerek megjutalmazására is sor került. A táborban az óvodai és iskolai szociális segítők munkáját a Gyermekjóléti Szolgálat és Központ munkatársai, diákmunkások, önkéntesek, az Erzsébet tábori alkalmak során pedig pedagógusok is segítették.

**Szociális diagnózis**:

A család- és gyermekjóléti központokban 2019. január 1-től bevezetésre került a szociális diagnózis, mint a szociális segítő munka új eszköze. Új munkakör jött létre, a szociális diagnózist készítő esetmenedzser. A szociális diagnózis nem egy szolgáltatás, hanem egy eszköz: komplex, mindenre kiterjedő szükségletfelmérés, ami a klienssel közösen, vele egyetértésben és az ő hozzájárulásával készül el.

A szociális diagnózis célja az igénylő problémájának megismerése, definiálása, és ennek alapján szükségleteinek meghatározása és a szükségleteinek megfelelő szolgáltatások megállapítása. A járásban, illetve a járásban élő igénybevevők számára elérhető szolgáltatások és szolgáltatók feltérképezése, az igénylőnek a szolgáltatókhoz történő elirányítása, eljuttatása, valamint a kliens út lerövidülése a cél: hogy az ügyfél rövidebb úton jusson el a számára megoldást vagy segítséget nyújtó szolgáltatáshoz. Az igénybevétel módja közvetítéssel vagy önkéntesen történik: családsegítő vagy esetmenedzser közvetíti az ügyfelet, önkéntes megkereséssel maga az ügyfél kéri a szolgáltatást, valamint a Szoctv. szerinti jelzőrendszeri tag kezdeményezi.

A szociális diagnózis elkészítése kiterjed a családi állapotra, a család helyzetére és a családi kapcsolatokra, úgymint:

- az egyén kommunikációs jellemzőire,

- az egyén/család anyagi/vagyoni helyzetére,

- az egészségi (fizikai/mentális) állapotra,

- a lakhatási körülményekre,

- a munkaerőpiaci státuszra és a mindennapi életvitelre.

A diagnózis kiterjed továbbá az egyes képességek hiányából fakadó nehézségekre, a krízishelyzetek kezelésére vonatkozó képességeinek vizsgálatára, illetve annak felmérésére, hogy az élet mely területén szükséges az egyén/család számára a támogatás és milyen mértékben.

2020. évben a szociális diagnózisba bekerült ügyfelek túlnyomó részét a Család- és Gyermekjóléti Szolgálat családsegítői közvetítették, de érkezett esetmenedzsertől is közvetítés. A közvetítés oka az elakadás, az esetvitel folyamán új szolgáltatás igénybevétele volt. A közvetített ügyfelek egy személy kivételével együttműködőek voltak. Egy közvetített ügyfélnél nem készült el a diagnózis, mert nem szerette volna ezt a segítséget igénybe venni. A szociális diagnózis elkészítését nagyban segíti, hogy ha készségesek a kollégák és szívesen működnek együtt szociális diagnózist készítő esetmenedzserrel a folyamat során vagy annak előkészítő szakaszában. Nem minden esetben kerül sor egyéb szakember bevonására, de a segítő kolléga bevonása, a közös konzultáció szükséges.

A szociális diagnózis felvétele után általában több szükséglet kerül beazonosításra, jellemző, hogy sokproblémás kliensek kerülnek közvetítésre, akik már a gondozási folyamat kezdetétől azok, ezért is van elakadás később az esetvezetésben. Az esetek döntő többségében nagyon leterheltek a kollégák és van, mikor nem minden probléma kerül általuk beazonosításra, másrészt nem minden esetben van idejük és lehetőségük felkutatni, megtalálni azt a konkrét szolgáltatást, amelyre a kliensnek szüksége van. A 2020. évben 31 diagnózis készült.

**4.[[1]](#footnote-1)**

**5.[[2]](#footnote-2)**

**6. A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, továbbá a gyermekjóléti és gyermekvédelmi szolgáltató tevékenységet végzők ellenőrzésének alkalmával tett megállapítások bemutatása**

A Zalaszentgrót és környező települések Intézményfenntartó Társulása Társulási Tanácsa a 17/2019. (XII. 11.) számú határozatában fogadta el Társulás által fenntartott Zalaszentgrót Szociális, Család- és Gyermekjóléti Központ 2020. évi belső ellenőrzési tervét. A belső ellenőrzés tárgya a 2020. évben a „Humán erőforrás ellátottság vizsgálata” volt. A belső ellenőr általi javaslattétel értelmében *„A szakmai ellátottság javítása érdekében törekedjenek a családsegítés területén a teljes körű szakképzett munkaerő foglalkoztatására, hosszú távú megtartására”*. Az ellenőrzés során büntető-, szabálysértési, kártérítési, illetve fegyelmi eljárás megindítására nem került sor.

A Magyar Államkincstár Zala Megyei Igazgatóság Államháztartási Iroda 2020. május 07-én megkezdte a hatósági ellenőrzést az Intézményben, amelynek során 2020. évi Kvtv. 2. számú melléklet III.2.a) Család- és gyermekjóléti szolgálat támogatása jogcímhez kapcsolódó támogatás felülvizsgálatára került sor. A hatósági ellenőrzés során a feladatmutatóhoz kapcsolódó támogatás felülvizsgálatakor eltérés nem volt. A Magyar Államkincstár az ellenőrzésről ügyfélkapun keresztül megküldte a jegyzőkönyvet az Önkormányzat részére.

A felülvizsgálatról készített jegyzőkönyv a következő főbb megállapításokat tartalmazza: A felülvizsgálat során eltérést nem állapítottak meg, ezért eljárás megindítására nem került sor. Tekintettel arra, hogy az Igazgatóság Áht. 57. §-a szerinti felülvizsgálata eltérés megállapítása nélkül zárult, ezért az Igazgatóság az Önkormányzat 2020. évi igénylését és annak évközi módosítását az érintett jogcímre vonatkozóan az alábbi kiegészítéssel javítás nélkül elfogadja és a felülvizsgálatot lezárja.

A Magyar Államkincstár Zala Megyei Igazgatóság Államháztartási Iroda 2020. október 26. napjától az Áht. 59. § (2) bekezdés szerinti helyszíni ellenőrzést végzett. A Magyarország 2019. évi központi költségvetéséről szóló 2018. évi L. törvény 2. melléklet III. 3. c.) A települési önkormányzatok szociális, gyermekjóléti és gyermekétkeztetési feladatainak támogatása – Egyes szociális és gyermekjóléti feladatok támogatása – Szociális étkeztetés.

Az ellenőrzésre 2020. november 10-én került sor a Zalaszentgróti Szociális, Család- és Gyermekjóléti Központ (8790 Zalaszentgrót, Batthyány Lajos u. 32.) szám alatt.

Főbb megállapításai a következők voltak:

* Az Intézmény rendelkezett – a vizsgálat időszakra és tevékenységre vonatkozóan – a Zala Megyei Kormányhivatal Hatósági Főosztály Szociális és Gyámügyi Osztály 2018. december 15-én kelt és 2018. december 17-én véglegessé vált ZAC/100/00738-3/2018. számú, határozatlan ideig érvényes, a szolgáltatói nyilvántartásba történő bejegyzésről szóló határozatával.
* Alapító okirat tartalmazza a „szociális étkeztetés szociális konyhán” tevékenységet, amelyek ellátásához az Önkormányzat a támogatásokat igényelte.
* A helyszíni ellenőrzés során megállapításra került, hogy az Intézménynél vezetik a Szoctv. 20. §-a szerinti személyi nyilvántartást, amely teljes körűen tartalmazza a törvényben előírt tartalmi elemeket.
* A Zala Megyei Kormányhivatal Hatósági Főosztály Szociális és Gyámügyi Osztály hatósági ellenőrzést végzett, amelyet 2019. december 18-án lezárt. Az ellenőrzés során megállapításra került, hogy a szolgáltató személyi és tárgyi feltételei a jogszabályi követelményeknek megfelelően biztosítottak, a jogszabály szerinti alapfeladatait ellátja, a jogszabályban és a működési engedélyben foglaltaknak megfelelően működik.
* A helyszíni ellenőrzés során bemutatott dokumentumok alapján az ellátásban részesülő személyek megfelelnek a rendeletben megfogalmazott jogosultsági feltételeknek.
* Az intézmény vezetője az ellátottakkal megállapodást kötött a szociális ellátás igénybevételére. A megállapodások teljes körűen tartalmazzák a törvényben előírt tartalmi elemeket.
* A KENYSZI rendszerben lejelentett (21262), valamint az igénybevételi naplóban és a helyszíni ellenőrzésen rendelkezésre bocsátott Tanúsítványon szereplő ellátottak étkezési napjainak száma (21267) eltér. A Tanúsítvány és az Igazgatóság által megállapított összesített éves ellátotti napok száma közti eltérés: -6 nap, amely az Önkormányzat elszámolásában szereplő feladatmutatót (85 fő) nem módosítja.

Az Igazgatóság a jelen jegyzőkönyv 1. számú mellékletében részletezett jogcímet érintően az Áht. 59. §-a szerinti hatósági ellenőrzést elvégezte, melynek során az Önkormányzat 2019. évi elszámolásában foglalt adatokhoz képest eltérést nem állapított meg.

Az előzőekre tekintettel az Igazgatóság a helyszíni ellenőrzése keretében vizsgált jogcím vonatkozásában az Önkormányzat elszámolását az alábbiak szerint fogadja el: Az Önkormányzat 2019. évi elszámolása helyszíni ellenőrzéssel érintett jogcíme tekintetében az Igazgatóság az Önkormányzat elszámolását javítás nélkül elfogadja.

**7.** **A jövőre vonatkozó javaslatok, célok meghatározása, gyermekvédelmi prevenciós elképzelések**

* **Az utcai szociális munka fejlesztése:** A rendőrséggel és a polgárőrséggel közösen elindított őrjáratot továbbra is folytatni szükséges, melynek elsődleges célja a csellengő kiskorúak felkutatása, a dohányzó, alkoholt, esetleg kábítószert fogyasztó fiatalok kiszűrése. Emellett az iskola környékén, buszmegállóban előforduló gyermekek közti vitás helyzetek kiszűrése, annak megoldásában való segítő tevékenység is lényeges lenne.
* **Kórházi szociális munka** keretében mélyíteni szükséges a kapcsolatot a Zala Megyei Szent Rafael Kórházzal.
* A **Család- és Gyermekjóléti Központ** az **általános szolgáltatási feladatain** túl a gyermek családban nevelkedésének elősegítése, a veszélyeztetettségének megelőzése érdekében **speciális szolgáltatásokat -** *készenléti szolgálatot, kapcsolattartási ügyeletet, jogi tájékoztatást, pszichológiai tanácsadást, családterápiás foglalkozást* - nyújt. Ezek a speciális feladatok fontos segítséget adnak a szakmai munka elvégzéséhez, ezek a szolgáltatások pedig speciális végzettségű szakemberek alkalmazását követelik meg. Zalaszentgrót járásban azonban ilyen szakemberekből kevés van. Ennek kapcsán hasznos lenne, ha az intézmény munkatársai egy-egy speciális képesítést szereznének, melyet munkájuk kapcsán fel is tudnának használni.
* **Szociális asszisztensi** munkakör betöltésére évek óta nem nyílik lehetőség, ami fokozott adminisztrációs terhet jelent a szakmai vezető és a munkavállalók részére. Erre a feladatkörre státusz kialakítása a napi jelentési kötelezettség – KENYSZI nyilvántartási rendszer, a napi jelentések bonyolítása, az iktatás naprakész vezetése, a levelezés és egyéb okiratkezelés miatt – változatlanul indokolt, fontos és szükséges lenne.
* **A gyermekek védelme** vonatkozásában a jövőre vonatkozó céloknak, elképzeléseknek arra kell irányulniuk, hogy a településeken megfelelő környezeti feltételeket jelentsen a felnövekvő fiatal korosztály számára, ahol otthonosan érzik magukat, ahol kiszámíthatóak az életviszonyaik, ahol problémák esetén szakértő segítséget találnak azok megoldásához, és ahol felkészülhetnek a felelősen élő és cselekvő magyar állampolgárként való felnőtt életükre.

**8. A gyermekkorú és a fiatalkorú bűnelkövetők számának, az általuk elkövetett bűncselekmények számának, a bűnelkövetés okainak bemutatása**

**A fiatalkorúak bűnözését kiváltó leggyakoribb okok:**

* rossz anyagi, szociális háttér,
* rendezetlen családi viszonyok;
* kortárscsoport negatív hatása,
* rossz minták követése,
* rossz konfliktuskezelési módok.

A településeken elmondható, hogy a jelzőrendszer jól működik, a jelzőrendszer tagjai kapcsolatot tartanak egymással, megvalósul az információáramlás, a tapasztalatcsere és sok esetben a megoldások közös keresése, a megoldásokban való közös segítségnyújtás is.

Az esetmenedzserek kapcsolatot tartottak információ- és tapasztalatcsere céljából a gyermekeket körülvevő óvodai és iskolai szakemberekkel, védőnővel, háziorvossal, önkormányzati ügyintézővel, a területen illetékes családsegítővel. Megelőző pártfogás kapcsán a pártfogó felügyelővel is tartottak kapcsolatot.

Azon családok esetében, ahol szükségesnek ítélték az esetmenedzserek a pszichológus szakember bevonását, megkérték a családtagok számára a speciális szolgáltatást, majd segítségére voltak a család és pszichológus közötti időpont egyeztetésben és kontrollálták az azon való megjelenést.

**A bántalmazott és elhanyagolt gyermekek adatai**

**Zalaszentgrót város területén**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Ssz** | **Megnevezés** | | **A bántalmazott** | | | **Az elhanyagolt** | | |
| **gyermekek száma** | | | | | |
| **fizikai** | **lelki** | **szexuális** | | **fizikai** | **lelki** |
| **1.** | Családon belül | szülő által | - | - | - | | 17 | 21 |
| **2.** | testvér által | - | - | - | | - | - |
| **3.** | egyéb rokon által | - | - | - | | - | - |
| **4.** | **Összesen:** | - | - | - | | 17 | 21 |
| **5.** | *ebből leány:* | - | - | - | | 6 | 8 |
| **6.** | Családon kívül | gyermek által | - | - | - | |  |  |
| **7.** | felnőtt által | - | - | - | |  |  |
| **8.** | intézmény munkatársa által | - | - | - | |  |  |
| **9.** | **Összesen:** | - | - | - | |  |  |
| **10.** | *ebből leány:* | - | - | - | |  |  |

**Bántalmazott gyermekről a tavalyi évben nem volt tudomásunk, erről jelzés intézményünkhöz nem érkezett. A 2020. évben Zalaszentgrót városban elhanyagolt gyermekek száma 38 fő. Az elhanyagolás elsősorban az érzelmi biztonság hiányában, a gyermek mellőzésében, háttérbe szorulásában, a tankötelezettség (óvodai, iskolai) nem teljesítésében, a nem megfelelő személyi és környezeti higiéniában, deviáns magatartásban mutatkozott meg. Az előző évhez képest ez a szám csökkent.**

**A bántalmazott és elhanyagolt gyermekek adatai**

**a Zalaszentgróti járás közigazgatási területén**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Ssz** | **Megnevezés** | | **A bántalmazott** | | | **Az elhanyagolt** | | |
| **gyermekek száma** | | | | | |
| **fizikai** | **lelki** | **szexuális** | | **fizikai** | **lelki** |
| **1.** | Családon belül | szülő által | - | 1 | - | | 57 | 51 |
| **2.** | testvér által | - | - | - | | - | 3 |
| **3.** | egyéb rokon által | - | - | - | | - | 2 |
| **4.** | **Összesen:** | - | 1 | - | | 57 | 56 |
| **5.** | *ebből leány:* | - | - | - | | 6 | 15 |
| **6.** | Családon kívül | gyermek által | - | - | - | |  |  |
| **7.** | felnőtt által | - | - | - | |  |  |
| **8.** | intézmény munkatársa által | - | - | - | |  |  |
| **9.** | **Összesen:** | - | - | - | |  |  |
| **10.** | *ebből leány:* | - | - | - | |  |  |

**A tavalyi évben bántalmazott gyermekek számában az előző évhez képest történt változás. 2019-ben bántalmazott gyermekek száma 12 fő volt a járás területén, melyről jelzés érkezett intézményünkhöz. A 2020-as évben ez a szám 1 fő volt.**

**Általában a legtöbb** felfedezett **gyermekbántalmazás** eset a **fizikális bántalmazás** eseteiből kerül ki. Szexuális bántalmazásra ennél ritkábban derül fény, részben azért, mert maga a sértett is szégyelli a vele történteket és nem mer segítséget kérni. **A lelki bántalmazás** még ennél is ritkábban kerül a felszínre, ennek felismerése a bántalmazásra utaló jelek ismeretében lehetséges. 2020-ban lelki bántalmazott gyermekről érkezett jelzések száma 1 darab. A fizikai bántalmazásról 2020-ban nem érkezett jelzés intézményünkhöz.

**A bántalmazás okai:**

* tekintélyelvű nevelési módszerek alkalmazása, amelybe a büntetés, a bántalmazás is belefért és elfogadható volt a bántalmazó számára
* az új párkapcsolatokba a szülők hozták az előző kapcsolatból származó gyerekeket, akikkel nem tudtak megfelelően bánni, a nevelőapa és az anya részéről történt a bántalmazás
* az édesapa új párkapcsolatot létesített, ahol a nevelőanya nem fogadta el a gyermeket, teljesen elutasította, a gyermek ideiglenes hatállyal került elhelyezésre
* zavaros, nem megfelelő házastársi-élettársi viszony.

Az elhanyagolás során, amely szintén a bántalmazás körébe tartozik, a gyermek hiányt szenved azokban a szükségletekben, amelyek testi, lelki, szociális fejlődését elősegítenék. A fizikai elhanyagolás a legszembetűnőbb a háziorvos és a védőnő számára. Feltűnőek lehetnek a higiénés hiányosságok, a ruházkodás hiányai. A súlybeli elmaradás, testi fejlettség elmaradása az elégtelen táplálás gyanúját vetheti fel. Az érzelmi elhanyagolás során a gyermek érzelmi kötődése, biztonsága nem valósul meg, **a szükségesnél kevesebb figyelmet kap** a gyermek. Ez sokszor magasabb társadalmi helyzetben levő családoknál is előfordul, időhiányból, a szülők túlterheltségéből ered. Az elhanyagolás elsősorban az érzelmi biztonság hiányában, a gyermek mellőzésében, háttérbe szorulásában, a tankötelezettség (óvodai, iskolai) nem teljesítésében, a nem megfelelő személyi és környezeti higiéniában, deviáns magatartásban mutatkozott meg. Az intézménynél nyilvántartott gyermekek többségénél a lelki vagy fizikai elhanyagolás jellemző volt.

**Az elhanyagolás okai:**

* **Fizikai:** rossz anyagi (lakás) körülmények, hanyag szülői hozzáállás a hiányok leküzdéséhez, pénzbeosztási problémák, tetű-rüh problémák, ápolatlan megjelenés, piszkos ruházat, kisgyermekeknél súlybeli elmaradás, testi fejlettség elmaradása. A járás területén élő gyermekek esetében a családból valókiemelésükre került sor a gyermekek állandó bizonytalanságban, feszültségben voltak, mind lelki, mind fizikai elhanyagolás tetten érhető volt.
* **Lelki:** nemtörődöm, hanyag szülői nevelés, a szülők életvitelük miatt nem tudtak megfelelő módon foglalkozni a gyerekekkel és problémáikkal, igazolatlan iskolai hiányzások. Megromlott rossz családi kapcsolatok, nem megfelelő érzelmi kapcsolatok formájában mutatkozott meg. Volt példa arra, hogy a szülő számára megkért speciális szolgáltatást (pszichológus, jogász szakemberek segítését) annak ellenére nem vette igénybe, hogy azt ő maga kérte. Az elhanyagolás a szülők közti megromlott viszonyból, az anya elmeneteleiből, a gyermekek ide-oda „lökdöséséből” adódott, amely a biztonságérzet, az állandóság hiányát szülte a gyermekekben.

**9. A települési önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek (alapellátás, szakellátás, szabadidős programok, drogprevenció stb.).**

A Zalai Hazatérők Egyesülete (székhely: 8790 Zalaszentgrót, Batthyány u. 36., elnök: Boda Adrienn) az önkormányzattal együttműködve hagyományosan napközis tábort szervez az általános iskola alsó osztályaiban tanulók részére, valamint kortárssegítő felkészítő tevékenységet végez az ifjúsági csoportok részére. A „Hangyaboly Tábor” elnevezésű napközis tábor a pandémiás válsággal terhelt 2020. évben csökkentett létszámmal, két turnusban valósult meg, ugyanakkor a tavalyi évben gyermekfelügyelettel kapcsolatos segítő munkát nem végzett az egyesület. A Zalai Hazatérők Egyesülete koordinálja a Térségi Ifjúsági Kerekasztalt és mentorálja a Zalaszentgróti Ifjúsági Önkormányzatot. Az egyesület a Nemzeti Drogellenes Stratégia keretében megalakított Zalaszentgróti Kábítószerügyi Egyeztető Fórum működésében partneri szerepet vállal. Emellett az egyesület aktívan részt vesz a Zalaszentgróti Járási Felzárkózási Kerekasztal munkájában.

A Városi Önkormányzat Egészségügyi Központjának keretében működő Egészségfejlesztési Iroda prevenciós rendhagyó iskolai órákat tartott a zalaszentgróti iskolában.

***Záró gondolatok:***

A családokat érintő problémák sok esetben nem az egyéni életben gyökereznek, hanem társadalmi okokra vezethetők vissza. Szükséges ezért, hogy az egyéni esetkezeléseken túl a közösségközpontú megközelítés is előtérbe kerüljön, ezzel elérve minél több család és gyermek esetében a társadalmi integrációt. Sajnos a társadalmi anomáliákat, globális problémákat *helyi szinten megoldani nem lehet*. A média hatása, az információ beáramlás a családi életbe, az emberek gondolkodás módjába túlságosan nagyarányú, mely a mentalitást, hozzáállást befolyásolja, általában sajnos nem jó irányba.

1. Hatályon kívül helyezte: [174/2012. (VII. 26.) Korm. rendelet 93. § (1) em)](https://optijus.hu/optijus/lawtext/A1200174.KOR#sidlawrefP%2893%29B%281%29p%28em%29). Hatálytalan: 2013. I. 1-től. [↑](#footnote-ref-1)
2. Hatályon kívül helyezte: [174/2012. (VII. 26.) Korm. rendelet 93. § (1) em)](https://optijus.hu/optijus/lawtext/A1200174.KOR#sidlawrefP%2893%29B%281%29p%28em%29). Hatálytalan: 2013. I. 1-től. [↑](#footnote-ref-2)