**Beszámoló**

**2020. évi zalaszentgróti védőnői munkáról**

****

**A védőnő tevékenysége:**

Elsőrendű feladatunk a gondozás. Az egészségügyben a gondozás az ellátás egyik legfontosabb módszere. Magába foglalja a rászoruló személyek felkutatását, nyilvántartását, nyomon követését életkörülményeinek kedvezőbb irányba történő befolyásolását.

**Formái**: családlátogatás, önálló védőnői tanácsadás, távkonzultáció, fogadóórák tartása, egészségnevelés.

**Színterei**: családok otthona, munkahelye, oktatási intézmények.

Munkánkat a területi védőnői ellátásról szóló 49/2004. (V. 21.) ESzCsM rendelet, az iskola-egészségügyi ellátásról szóló 26/1997. (IX. 3.) NM rendelet, valamint a Védőnői Kollégium szakmai állásfoglalása, módszertani levelek, protokollok, és a megszerzett szakmai tudásunk alapján végezzük. Munkaidőnk heti 40 óra kötetlen formában.

**Működési feltételek:**

A Védőnői Szolgálat a városi önkormányzat által fent tartott és működtetett. Szakmai felügyeleti szervünk a Keszthelyi Járási Hivatal Járási Népegészségügyi Osztályánál dolgozó vezető védőnő. Az oltóanyagot az oltásokhoz a Keszthelyi Járási Hivatal Járási Népegészségügyi Osztályától szállítjuk. Gazdaságilag a Zalaszentgróti Közös Önkormányzati Hivatal Intézményüzemeltetési Osztályához tartozunk.

Tanácsadónk és felszereltsége a 49/2004. (V. 21.) ESzCsM rendeletben meghatározott minimum feltételeknek megfelel.

Adminisztrációnkat részben papír alapon, részben számítógépen végezzük a Stefánia védőnői program segítségével. Jelentési kötelezettségeinknek interneten keresztül teszünk eleget.

**Szakterületeink:**

Nővédelem, várandósgondozás, gyermekágyas anyák gondozása, újszülöttek, 0-1 éves csecsemők, 1-7 éves gyermekek és oktatási intézményekbe járók ellátása.

**Körzeteink sajátosságai személyi változások 2020-ben**

**I kör: Barkóné Lőrincz Annamária**

Terület: Zalaszentlászló, Sénye, Zalaudvarnok, Kisszentgrót (részönkormányzat)

Intézmény: Deák Ferenc Általános Iskola, Gimnázium és Alapfokú művészet oktatási iskola **gimnáziumi** része, Zalaszentlászlói óvoda

**II. kör: Királyné Büki Katalin**

Terület: Tekenye község, Zalaszentgrót Kossuth utcától a Türje felé eső része Gyár utcáig, Csáford

Intézmény: Koncz Dezső Többcélú Oktatási Intézmény (középsúlyos értelmileg gátolt gyermekeket oktatnak)

**III. kör**: **védőnő Turós Dóra**

Terület: csatolt városrészek Tüskeszentpéter, Aranyod, Felsőaranyod, valamint Zalaszentgrót központjában lévő utcák egy része

Intézmény: Deák Ferenc Általános Iskola, Gimnázium és Alapfokú művészet Oktatási Iskola **alsó tagozata**

**IV. kör: Hetesi-Tőke Judit**

Terület: csatolt városrész Koppány, Zalaszentgróton Platán tér, Katalin ltp., Batthyány u. stb.

Intézmény: Deák Ferenc Általános Iskola, Gimnázium és Alapfokú művészet Oktatási iskola **felső tagozata**

**A négy körzet összesített számadatai 2020-ben**

Születések száma: **57**

ebből koraszülés ill. kissúlyú újszülött: 10

halvaszülés: 0

csecsemő halott: 0

0-7 évgyermek száma: **401**

Gondozott családjaink száma: **331**

Újonnan nyilvántartásba vett várandós: **58**

ebből korai vetélés: **2**

Összesen: **70** várandóst gondoztunk egész éven át

Tanácsadás forgalmak személyes megjelenés:

Csecsemő, gyermek**: 1981**

Várandós tanácsadás**: 491**

Online, és telefonos konzultáció: **1357**

Családlátogatások száma: **1751**

Havonta tartottunk tanácsadásokat a csatolt városrészekben, valamintZalaszentlászló és Tekenye községben.

2020. március 16-át követően munkánkban jelentős változás történt. A koronavírus megjelenése és rohamos terjedése miatt szakmai feletteseink szigorú higiénés feltételek mellett engedték a gondozottakkal történő személyes találkozást. Családlátogatásokat csak nagyon indokolt esetben tehettünk (várandós és újszülött látogatás). Mérsékelni kellett a személyes találkozások számát. Munkánkban hivatalosan a távkonzultáció, mint gondozási forma megjelent, mely során telefonos, internetes kapcsolattartás történt a gondozottakkal. Áprilistól engedélyezték a védőoltások folytatását, amelyek szervezése zavartalanul megtörtént.

A javuló járványadatok lehetővé tették nyárra, hogy a szigorú szabályozásokat kissé lazítva megfelelő higiénés feltételekkel (maszk, fertőtlenítés) a védőnői munka óvatosan, de tovább folytatódhatott a családok otthonában személyes találkozások alkalmával. Előjegyzés és időpont egyeztetés után jöhettek ismét tanácsadásra a gondozottak.

Őszre sajnálatosan a második hullám megérkezett hazánkba is, így a rohamosan emelkedő járványügyi adatok ismételt szigorítások bevezetését eredményezték, így a védőnői munkában ismét csökkenteni kellett a személyes kontaktusok számát, és a távkonzultációt előtérbe helyezni, de a gondozottak nem szenvedtek hiányt. Az iskolai kampányoltások, védőoltások flottul zajlottak.

Szerveztük a várandósok maradéktalan ellátását Keszthelyen és Zalaegerszegen.

A pandaemia alatt többször kérte a kormányhivatal a kontakt kutatásban való segítségünket.

Adománygyűjtést szerveztünk, és sok ruhát és élelmiszert kaptunk és kiosztottuk a Gyermekjóléti Szolgálaton keresztül.

**Egészségfejlesztési programjaink**

- „Én idő” Kisszentgróton nőnapi sportnap szervezése (március)

- Mammográfiai szűrés szervezése

- Kézmosás világnapja alkalmából iskolai keretek közt a helyes kézmosás tanítása történt

- Online értekezleteken való részvétel

- Védőnői facebook oldalon edukáció, tájékoztatás

- Szülészeti osztályokkal intenzív kapcsolatot tartottunk.

**Továbbképzéseink**

- Voir védőnői adminisztrációs rendszerkezelő tanfolyam elvégzése

- Online továbbképzéseken való részvétel.

**Együttműködéseink**

Gyermekjóléti Szolgálattal szakmaközi megbeszélések

Esélyegyenlőségi Kerekasztallal egyeztetés

Vöröskereszttel

Tekenyei Katolikus Karitász, akiktől sok adományt kaptunk

Egészségfejlesztési Iroda

Oktatási intézmények.

Zalaszentgrót, 2021.05.05

Védőnői Szolgálat