**Zalaszentgrót Város Önkormányzata Képviselő-testületének 13/2021. (V. 28.) önkormányzati rendelete**

**a 2020. évi költségvetés végrehajtásáról és a 2020. évi költségvetési maradvány jóváhagyásáról**

Zalaszentgrót Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában, valamint az államháztartásról szóló 2011. évi CXCV. törvény 91. §-ában meghatározott feladatkörében eljárva a 2020. évi költségvetés végrehajtásáról és a 2020. évi költségvetési maradvány jóváhagyásáról a következőket rendeli el:

**I. Fejezet**

**A 2020. évi kiemelt előirányzatok teljesítésének jóváhagyása**

**1. §**

(1) Zalaszentgrót Város Önkormányzatának Képviselő-testülete (a továbbiakban: képviselő-testület) a 2020. évi költségvetés végrehajtásáról szóló beszámolót az 1. mellékletnek megfelelően

a) 1.237.062 e Ft költségvetési működési bevétellel

b) 65.545e Ft költségvetési felhalmozási bevétellel

c) 559.054 e Ft finanszírozási bevétellel

d) **1.861.661 e Ft összes bevétellel**

e) 1.128.036 e Ft eFt költségvetési működési kiadással

f) 237.803 e Ft költségvetési felhalmozási kiadással

g) 17.662 e Ft finanszírozási kiadással

h) **1.383.501 e Ft összes kiadással**

i) **478.160 e Ft költségvetési maradvánnyal, amelyből felhalmozási: 268.576 Ft, működési: 209.584 e Ft**

jóváhagyja.

(2) A képviselő-testület az önkormányzat működést-felhalmozást bemutató mérlegét az 2. mellékletben foglaltaknak megfelelően fogadja el.

(3) A képviselő-testület az önkormányzat és az általa fenntartott intézmények költségvetési és finanszírozási bevételi és kiadási előirányzatának teljesítését a 3. és 4. mellékletekben foglaltaknak megfelelően jóváhagyja.

**2. §**

A képviselő-testület a beruházási kiadások teljesítését 139.765 e Ft főösszegben, valamint annak célonkénti részletezését az 5. mellékletben foglaltak szerint elfogadja.

**3. §**

A képviselő-testület a felújítási kiadások teljesítését 96.588 e Ft főösszegben, valamint annak célonkénti részletezését a 6. mellékletben foglaltak szerint elfogadja.

**4. §**

Az önkormányzat és az intézmények 2020. évi engedélyezett és tényleges létszámát a 7/A. melléklet tartalmazza. A közfoglalkoztatásban foglalkoztatottak létszámát a 7/B. melléklet tartalmazza.

**5. §**

Az önkormányzat által 2020. évben nyújtott közvetett támogatásokat a 8. melléklet tartalmazza.

**6. §**

A képviselő-testület a működési célú támogatások államháztartáson kívülre nyújtott összegét 17.420 e Ft-ban, a működési célú támogatások államháztartáson belülre nyújtott összegét 112.515 e Ft-ban, a felhalmozási célú pénzeszköz átadások összegét államháztartáson kívülre 1.450 e Ft-ban állapítja meg és a 9. melléklet szerint fogadja el.

**7. §**

Az Európai uniós támogatással megvalósuló projektek 2020. évi tervezett és teljesített költségeit, valamint finanszírozási forrásait a 10. melléklet tartalmazza.

**8. §**

(1) Az önkormányzat 2020. évi mérlegfőösszege 6.312.560 e Ft, amelynek részletezését a 11/A. melléklet mutatja be.

(2) Az önkormányzat 2020. december 31-i állapot szerinti vagyonát a - előírások szerinti csoportosításban - a 11/B. melléklet tartalmazza.

(3) Az önkormányzat 2020. évre vonatkozó eredménykimutatását a 12. melléklet tartalmazza.

**II. Fejezet**

***Adósságszolgálat,* *több évre szóló kötelezettségvállalás***

**9. §**

Az adósságot keletkeztető ügyletekhez történő hozzájárulás részletes szabályairól szóló 353/2011. (XII. 30.) Korm. rendelet előírásai alapján Zalaszentgrót Város Önkormányzata a 20/2020. (II. 13.) határozatában a következő évekre vonatkozóan több évre szóló kötelezettségvállalásról nem döntött.

**III. Fejezet**

**A 2020. évi költségvetési maradvány jóváhagyása**

**10. §**

A képviselő-testület az önkormányzat és az általa fenntartott intézmények költségvetési maradványát 478.160 e Ft összegben, a 13. mellékletben foglalt részletezésnek megfelelően elfogadja.

**11. §**

A költségvetési maradvány 2021. évi előirányzatokon történő átvezetéséről az önkormányzat jegyzője és az intézményvezetők gondoskodnak.

**12. §**

Az önkormányzat 2020. évi nyitó és záró pénzkészletének változását a 14. melléklet tartalmazza.

**IV. Fejezet**

**Hatályba léptető rendelkezés**

**13. §**

Ez a rendelet a kihirdetését követő napon lép hatályba.

**Baracskai József Dr. Simon Beáta**

polgármester jegyző

A rendelet 2021.május … napján kihirdetésre került.

**Dr. Simon Beáta**

jegyző

Általános indokolás

Az államháztartásról szóló 2011. évi CXCV. törvény 91. § (1) bekezdése alapján a jegyző által előkészített zárszámadási rendelettervezetet a polgármester terjeszti a képviselő-testület elé úgy, hogy az a képviselő-testület elé terjesztését követő harminc napon belül hatályba lépjen.

Részletes indokolás

**1-13. §**

**1. §-ához**

A 2020. évi költségvetés végrehajtásáról szóló beszámolónak az 1. mellékletre, az önkormányzat működést-felhalmozást bemutató mérlegének a 2. mellékletre, az önkormányzat és az általa fenntartott intézmények költségvetési és finanszírozási bevételi, valamint kiadási előirányzatai teljesítésének a 3. és 4. mellékletekre utalással való elfogadását tartalmazza.

**2. §-ához**

A beruházási kiadások teljesítésének, valamint azok célonkénti részletezésének az 5. mellékletre utalással való elfogadását tartalmazza.

**3. §-ához**

A felújítási kiadások teljesítésének, valamint azok célonkénti részletezésének az 6. mellékletre utalással való elfogadását tartalmazza.

**4. §-ához**

Az önkormányzat és az intézmények 2020. évi engedélyezett és tényleges létszámát, valamint a közfoglalkoztatásban foglalkoztatottak létszámát a 7/A. és 7/B. mellékletekre utalással tartalmazza.

**5. §-ához**

Az önkormányzat által 2020. évben nyújtott közvetett támogatásokat a 8. mellékletre utalással tartalmazza.

**6. §-ához**

A működési célú támogatások államháztartáson kívülre nyújtott összegének, a működési célú támogatások államháztartáson belülre nyújtott összegének, a felhalmozási célú pénzeszköz átadások összegének államháztartáson kívülre, valamint a felhalmozási célú támogatás államháztartáson belülre átadott összegének megállapítását, és a 9. mellékletre utalással való elfogadását tartalmazza.

**7. §-ához**

Az Európai uniós támogatással megvalósuló projektek 2020. évi tervezett és teljesített költségeit, valamint finanszírozási forrásait a 10. mellékletre utalással tartalmazza.

**8. §-ához**

Az önkormányzat 2020. évi mérlegfőösszegét, annak részletezését, az önkormányzat 2020. december 31-i állapot szerinti vagyonát, valamint az önkormányzat 2020. évre vonatkozó eredmény-kimutatását a 11/A., 11/B. és a 12. mellékletekre utalással tartalmazza.

**9. §-ához**

Annak részletezését tartalmazza, hogy az Önkormányzat a 2020. évben a következő évekre vonatkozóan több évre szóló kötelezettségvállalásról nem döntött.

**10. §-ához**

Az önkormányzat és az általa fenntartott intézmények költségvetési maradványának a 13. mellékletre utalással való elfogadását tartalmazza.

**11. §-ához**

A költségvetési maradvány 2021. évi előirányzatokon történő átvezetéséről rendelkezik.

**12. §-ához**

Az önkormányzat 2020. évi nyitó és záró pénzkészletének változását a 14. mellékletre utalással tartalmazza.

**13. §-ához**

A rendelet hatályba lépéséről rendelkezik.